Sergej Lavrov razgovarao sa zvaničnicima Srbije i SCG o Kosmetu\nRešenje ne sme biti nametnuto\nRusija će se, kao stalni član SB UN i Kontakt grupe, zalagati da pregovori budu u skladu sa Rezolucijom 1244 i da se oni ostvaruju u okviru direktnih razgovora Beograd - Priština\nBEOGRAD - Ministri inostranih poslova Rusije i SCG, Sergej Lavrov i Vuk Drašković, saglasili su se juče da do rešenja sudbine Kosova može doći samo uz poštovanje Rezolucije 1244 SB UN, prenose agencije.\n- Rusija će se, kao stalni član SB UN i Kontakt grupe, uvek zalagati da proces pregovora o statusu Kosova bude u skladu sa Rezolucijom 1244 SB i da se taj proces ostvaruje u okviru direktnih razgovora Beograd-Priština - izjavio je Lavrov posle susreta sa Draškovićem.\nRusija se, rekao je Lavrov, protivi bilo kakvom nametnutom rešenju i podržava samo ono koje bi bilo rezultat direktnih razgovora Prištine i Beograda.\n- U tom smislu veoma je važno da Beograd konkretizuje svoje stavove - poručio je ruski ministar i dodao da je od velike važnosti da se paralelno sa pregovorima odvija i sprovođenje standarda na Kosovu.\nNezavisnost - pravni presedan\nPredsednik Srbije Boris Tadić i Sergej Lavrov saglasili su se da rešenje za Kosovo i Metohiju mora biti utemeljeno u međunarodnom pravu, prihvatljivo za srpsku i albansku stranu, kompromisno i realno rešenje, koje neće destabilizovati region i Evropu, prenosi Fonet.\nTadić je ponovio stav da bi nezavisnost Kosova bio pravni presedan koji bi destabilizovao Evropu i državu Srbiju bez koje nema stabilnosti Jugoistočne Evrope.\n- Srbija želi diplomatskim putem da reši ovaj problem, ne želi rat već miroljubivu politiku, prosperitet svih građana i Srba i Albanaca, kao i zaštitu međunarodnog interesa u regionu - rekao je Tadić.\nLavrov je juče razgovarao i sa predsednikom SCG Svetozarom Marovićem.\nDodao je da Rusija u načelu podržava opciju "više od autonomije, manje od nezavisnosti", ali za punu podršku potrebno je da Beograd "precizira te specifične predloge".\n- U predstojećim razgovorima o budućem statusu Kosova naša zemlja se nada punoj podršci Rusije i u Kontakt grupi i u SB UN našim legitimnim, realnim, kompromisnim i evropskim zahtevima - izjavio je Drašković.\nOn je istakao da se ti zahtevi pre svega odnose na očuvanje sadašnjeg državnog i međunarodnog statusa, odnosno granica SCG sa Albanijom i Makedonijom, uz "evropski model prozirnosti i otvorenosti" tih granica.\nDrugi zahtev, dodao je Drašković, odnosi se na dobijanje međunarodnih garancija za evropski nivo zaštite srpskog i drugog nealbanskog stanovništva na Kosovu, što, kako je rekao, podrazumeva primenu preporuka specijalnog izvestioca UN za Kosovo Kaja Ejdea koje je prihvatio i generalni sekretar UN.\nLavrov je u razgovoru sa premijerom Srbije Vojislavom Koštunicom izrazio snažnu podršku principima SCG u rešavanju problema na Kosovu i Metohiji. Premijer Koštunica je na sastanku zahvalio Lavrovu na snažnoj i celovitoj podršci Rusije da nema dalje fragmentacije i dezintegracije državne zajednice Srbija i Crna Gora, saopšteno je iz Vlade Srbije.\nKoštunica je u razgovoru izložio šefu diplomatije Rusije tri ključna principa SCG za rešavanje problema na Kosovu i Metohiji. On je istakao da se moraju poštovati osnovni međunarodni principi, pre svega princip očuvanja suvereniteta i teritorijalnog integriteta svih država. Rešenje za Kosovo i Metohiju treba tražiti u vidu autonomije u okviru Srbije i državne zajednice Srbija i Crna Gora, na način na koji su slična pitanja rešavana u svim demokratskim državama. Koštunica je naglasio da formula "više od autonomije, manje od nezavisnosti" znači da smo spremni da obezbedimo veoma visok stepen, odnosno suštinsku autonomiju za Kosovo i Metohiju.\nUnija nam odškrinula vrata\nMinistri EU: Nema podele Kosova\nSporazum i pre novembra 2006.\nGeneral Paskaš danas na saslušanju


Polovni Belarus transporteri oglasi za prodaju - Mascus Srbija\nNalazite se ovde: Mascus Srbija > Šumarstvo > Transporteri > Belarus\nPolovna Belarus transporteri na prodaju\nPregledaj oglase polovnih Belarus transporteri oglasa na prodaju. Možete sortirati Belarus transporteri oglase po ceni, godini proizvodnje ili državi. Koristite levu navigaciju da biste suzili pretragu ili pročitajte više ot Belarus transporteri u odeljku Brendovi.\nOvde je kompletna lista lista polovnih Belarus transporteri za prodaju. Ako zelite da vidite neki oglas, kliknite na polje za potvrdu pored tog oglasa, dodajte ga u omiljene oglase ili ga uporedite sa nekim drugim oglasom. Ako zelite detaljniju pretragu, idite na vrh strane i koristite opciju “nova pretraga”.


Italija je jedna od retkih zemalja koja se može pohvaliti turističkim privlačnostima na čitavoj svojoj teritoriji. Osim što je karakteriše povoljna klima i prelepi pejzaži, kulturno – istorijsko nasleđe rasuto je po čitavoj zemlji. Predivna vina, prepoznatljiva gastronomija, jedinstven duh, kultura, umetnost i spomeničko nasleđe samo su neki od razloga zašto se proleće u Italiji 2017 ne sme propustiti.\nUštedite svoje slobodno vreme! Odaberite neko od naših putovanja avionom i najmanje provedite u prevozu, a najveći deo svog vremena posvetite otkrivanju čari nekog italijanskog grada. Ovog proleća za Vas smo izdvojili sledeće aranzmane avionom...\nPored klasičnih i tematskih grupnih putovanja, tu smo da odgovorimo posebnim zahtevima naših klijenata odnosno da organizujemo itinerer po meri i želji. Otkrijte Italiju iz nekog druga ugla, sami odaberite period, hotele, broj noćenja, uslugu...


Zaštićena staništa – Javno preduzeće „Srbijašume“\nZaštićeno stanište je područje koje obuhvata jedan ili više tipova prirodnih staništa značajnih za očuvanje populacija jedne ili više populacija divljih vrsta i njihovih zajednica (član 32 Zakona o zaštiti prirode „Sl. gl. RS“, broj 36/09, 88/10, 91/10 – ispravka 14/16 i 95/18 – dr. zakon).\nZaštićeno stanište „Gljive ade Ciganlije“\nPrirodno stanište „Gljive ade Ciganlije“ nalazi se u šumskom kompleksu Ade Ciganlije na teritoriji Grada Beograda, gradska opština Čukarica, katastarska opština Čukarica.\nPrema Rešenju o proglašenju zaštićenog staništa „Gljive ade Ciganlije“, prirodno stanište „Gljive ade Ciganlije“ proglašeno je za zaštićeno stanište kao jedino stanište gljive Myriostoma coliforme u Srbiji koja je zbog ograničenog areala izložena jakom antropogenom uticaju i kao takva ugrožena i strogo zaštićena vrsta.\nLokalitet na Adi Ciganliji predstavlja jedino danas poznato stanište gljive Myriostoma coliforme u Srbiji. Iako je ova vrsta davno zabeležena i na dva druga lokaliteta u našoj zemlji (u Šumadiji i Deliblatskoj peščari), uprkos ponovljenim istraživanjima u poslednjih 40 godina više nije nalažena na mestima gde je ranije bila poznata i jedini danas preostali lokalitet na kome se javlja je Ada Ciganlija.\nVrsta Myriostoma coliforme je vizuelno jedinstvena i estetski atraktivna i kao takva zahvalna kao objekat za javnu promociju najviših vrednosti proisteklih iz modernih shvatanja o potrebi očuvanja i zaštite okoline vezane za očuvanje biodiverziteta.\nVrsta Myriostoma coliforme je danas zabeležena u 20 zemalja na samo 155 lokaliteta u celoj Evropi. Veoma je retka i disperziono rasprostranjena, uvršćena je na Crvenu listu ugroženih gljiva Evrope.\nUpravljanje ZS „Gljive ade Ciganlije“ ostvaruje se preko Šumskog gazdinstva „Beograd“ iz Beograda


Pitaj me bilo šta o EU u Kraljevu\nEvropski pokret u Srbiji i Evropski pokret u Srbiji - Kraljevo iorganizuju prvu u nizu debata "Pitaj me bilo šta o EU" u Kraljevu. Događaj će se održati 24. maja od 13:00 do 14:30 časova u sali hotela Turist u Kraljevu (Trg Srpskih Ratnika 1). Gošća će biti Tanja Miščević, šefica Pregovaračkog tima za pregovore o pristupanju Srbije EU, a razgovor će voditi Nataša Đulić Banović, novinarka RTS-a.\nDebata će biti organizovana u formatu Ask me Anything About... diskusije koja za cilj ima da publici približi poznate ličnosti, stručnjake i posebno određenu temu, u ovom slučaju proces evropskih integracija. Pitanja postavljaju učesnici koji su prisutni na događaju ali i oni koji prate događaj on line na društvenim mrežama. Pitanja za govornika se prikupljaju i pre same debate na društvenim mrežama, a moderator određuje koja će biti postavljena.\nDogađaju će prisustvovati predstavnici organizacija civilnog društva, mladi, predstavnici akademske i zainteresovane javnosti, kao i mediji iz Kraljeva i okoline.\nDebatu organizuje Evropski pokret u Srbiji u saradnji sa Evropskim pokretom u Srbiji - Kraljevo, u okviru projekta „Evropa za mene“ koji finansira Evropska unija.


Tramvajem preko Mosta na Adi - šta menjaju šine\nBeograd -- Tramvaji će dobiti više prostora na levoj obali Save. A šine bi konačno trebalo da spoje čukaričku i novobeogradsku obalu preko novog Mosta na Adi. Detaljan plan regulacije tramvajske pruge u zoni depoa u Novom Beogradu izložen je na javni uvid u Gradskoj upravi do 20. juna. Cilj izrade plana je proširenje mreže i uspostavljanje tramvajskog saobraćaja u ulicama Đorđa Stanojevića i Dr Agostina Neta, čime bi se ostvarila funkcionalna veza pruge preko Mosta na Adi i u Ulici Jurija Gagarina.\nTime bi se rasteretile postojeće saobraćajnice oko planirane autobuske i železničke stanice u Bloku 42 i kvalitetnije opslužili blokovi 67, 67a, 66 i 66a javnim prevozom. Plan podrazumeva dva podsistema javnog gradskog prevoza - autobuski i tramvajski, a kao potencijalni i beogradski metro. U skladu sa GUP Beograda, Ulicom Đorđa Stanojevića i Bulevarom Crvene armije planirana je trasa tehničke veze beogradskog metroa (linija 1) prema depou u Bloku 66. Linija 1 je planirana kao prva faza izgradnje beogradskog metroa, od Ustaničke do Aleksandra Dupčeka u Zemunu. Depo je planiran u Bloku 66, na mestu postojećeg.\nDeo Bulevara Crvene armije, između ulica Đorđa Stanojevića i Jurija Gagarina je potencijalni pravac širenja metro-mreže koji bi povezivao železničku stanicu "Novi Beograd" i Blok 45 (linija 4). Kako se navodi u PDR, konačan tip beogradskog metroa, trase ulica kojima će se kretati i elementi regulaciono-nivelacionog plana, definisaće se posebnim planskim dokumentom.\nPrema razvojnim planovima Direkcije za javni prevoz, u okviru prostora predviđeno je uvođenje tramvajske pruge u Ulici Đorđa Stanojevića i Bulevaru Crvene armije. Na ovaj način omogućilo bi se direktno povezivanje tramvajskog saobraćaja koji dolazi sa Unutrašnjeg magistralnog prstena (UMP) - iz pravca Banovog brda - sa tramvajskim saobraćajem koji se vodi duž Jurija Gagarina. Planira se u Bulevaru Crvene armije, na delu između Đorđa Stanojevića i UMP, zadržavanje jednokolosečne tramvajske tehničke veze ka depou u Bloku 66.\nTramvajska pruga ići će središnjim delom saobraćajnica. U Ulici Đorđa Stanojevića planiraju se po dva autobuska i tramvajska stajališta u svakom smeru, dok se u Bulevaru Crvene armije planira tramvajsko stajalište u smeru od Ulice Jurija Gagarina ka Ulici Đorđa Stanojevića.\nDatum: 14.06.2016 Izvor: B92


Učešče Balkana na Konferenciji o budućnosti Evrope bi pomoglo proces proširenja | EurActiv Serbia\nZemlje Zapadnog Balkana treba da budu pozvane da učestvuju na Konferenciji o budućnosti Evrope, koja bi mogla da pomogne proces proširenja EU, saglasili su se 19. novembra učesnici onlajn debate.\nStalni izvestilac Evropskog parlamenta za Srbiju Vladimir Bilčik izjavio je da je EP usvojio jasnu deklaraciju o Konferenciji o budućnosti Evrope u kojoj se poziva da se nađu načini da se uključe i predstavnici regiona.\n"U ovom trenutku imamo situaciju da se borimo za evropsku budućnost Zapadnog Balkana i moramo da nastavimo da se borimo", rekao je Bilčik na debati "Konferencija o budućnosti Evrope: Zašto bi zemlje Balkana trebalo da budu pozvane?" koju je organizovao Centar za evropske politike.\nBilčik smatra da je jedina održiva budućnost Zapadnog Balkana u EU, ali da Brisel mora da se angažuje jer postoje alternative i jer se u ovom trenutku na Zapadnom Balkanu vode rasprave o drugačijim vizijama budućnosti, koje možda ne uključuju evropsku perspektivu.\n"Mislim da je ta agenda opasna za region, ali i za Evropu. Želimo da budemo sigurni da imamo dobre, mirne, održive odnose u našem susedstvu", rekao je Bilčik.\nIako je, kako je dodao, jasno da do sledećih izbora za Evropski aprlament (2024) zemlje regiona neće biti članice EU, Bilčik je istakao su potrebni napredak i opipljivi rezultati u procesima evropskih integracija.\nKonferencija je važno političko sredstvo da se pomogne proces proširenja EU, rekao je Bilčik, dodajući da je EP spreman da sarađuje sa zemljama Zapadnog Balkana.\nZeleni dogovor, digitalna tranzicija, bezbednosni problemi, vladavina prava neka su od pitanja koja će EU razmatrati tokom Konferencije i u te rasprave moraju da budu uključene zemlje regiona, smatra Bilčik.\nPo njegovom mišljenju, Evropska komisija se slaže da treba pozvati zemlje Zapadnog Balkana da učestvuju na Konferenciji, a sada je odluka u rukama Evropskog saveta.\n"Ako je Savet ozbiljan po pitanju proširenja, onda mora da bude ozbiljan i u vezi sa uključivanjem zemalja Zapadnog Balkana u Konferenciju", ocenio je Bilčik.\nEnriko Leta, bivši premijer Italije i dekan Pariske škole za međunarodne poslove pri Pariskom institutu političkih nauka takođe smatra da je potrebno učešće zemalja regiona na Konferenciji i da je važno dati zajedničku poruku i održati "momentum".\n"Učešće Zapadnog Balkana u oblikovanju budućnosti Evrope može dati pozitivan doprinos, tako da se nadam da će institucije EU imati isti pristup", rekao je Leta.\nPrema njegovom mišljenju, Konferencija koja je zbog pandemije odložena, postala je još važnija zbog krize i izazova koje je donela pandemija.\nLeta je istakao da treba ukazati na važnost Konferencije u EU i na Zapadnom Balkanu, kao i da je potrebno učešće i civilnog društva.\nLeta i Bilčik su, međutim, rekli da još ne postoji jasna vizija kako će sama konferencija izgledati, što je potrebno pre nego što se razmotri mogućnost učešća zemalja Zapadnog Balkana.\nZamenica generalne sekretarke Saveta za regionalnu saradnju (RCC) Tanja Miščević istakla je da za nju ne postoji pitanje da li zemlje Zapadnog Balkana treba da učestvuju na Konferenciji o budućnosti Evrope, nego da je pitanje kako to organizovati.\nMiščević je rekla da to može biti učešće svake zemlje pojedinačno, ili regionalni pristup.\n"Optimistična sam da bi, ako bi postojala mogućnost da imamo jedan glas koji predstavlja region, mogli to da postignemo, imajući u vidu deklaracije o zajedničkom regionalnom tržištu i zelenoj agendi koje su svi lideri regiona nedavno usvojili", rekla je Miščević.\nDodala je da, međutim, nije sigurna da postoji svest u regionu o značaju Konferencije i da je tu važna uloga civilnog društva da objasni važost diskusije o budućnosti Evrope.\nVlade imaju odgovornost da pokušaju da nađu način da predstave svoje nacionalne interese na Konferenciji, kazala je Miščveić i dodala da je i odgovornost civilnog društva, koje nadgleda sprovođenje reformi, da "pogura i podseti vlade na mogućnosti koje treba da iskoriste".\nProgramska direktorka Centra za evropske politike (CEP) Milena Lazarević je kao glavne razloge zašto bi Zapadni Balkan trebalo uključiti u Konferenciju navela veliku međuzavisnost regiona i EU, zatim da bi to bila dobra praksa za zemlje regiona da učestvuju u raspravama na nivou EU, kao i pitanje izgradnje poverenja, kako bi Zapadni Balkan ostao posvećen putu ka EU.\nLazarević je rekla da Konferencija nije visoko na agendi EU i da je zbog toga i region pasivan, ali da bi trebalo odmah da se politički uključi i da bi u tome mogle da pomognu organizacije civilnog društva.\nU slučaju da zemlje Zapadnog Balkana ne dobiju poziv za učešće na Konferenciji o budućnosti Evrope, Lazarević smatra da bi region sam trebalo da organizuje proces koji bi na neki način bio ogledalo procesa koji dešava u EU i da krajnji rezultat toga bude neki zajednički predlog ili deklaracija.\nKonferencija o budućnosti Evrope je zamišljena kao forum za povezivanje evropskih građana, civilnog društva i evropskih institucija s ciljem da Evropljani kažu kakvu EU žele i kako njome upravljati.\nKonferncija je trebalo da počne u maju i da traje dve godine ali je zbog pandemije korona virusa odložena na neodređeno vreme.


Дачић: Косово у УН? Кад на врби роди грожђе - Нови Стандард\n17.09.2018. 17:33 17.07.2020.\nDruga strana, koja ne želi korekcije (granice), želi da Srbija prizna Kosovo, a da dobije ZSO za sever Kosova. „Ja kažem – zaboravite, od toga nema ništa“\nMinistar spoljnih poslova Ivica Dačić poručio je danas da će Srbija priznati kosovsku nezavisnost i dozvoliti im stolicu u UN „kad na vrbi rodi grožđe“.\nOn je istakao i da prištinske vlasti svakodnevno upućuju veoma raznolike poruke koje nemaju veze sa realnošću.\nPo pitanju KiM treba tražiti kompromis, a za izjave Hašima Tačija u vezi sa pripajanjem Preševa rekao je da „on nešto mora da priča, jer ga napadaju sa svih strana“.\n„Oni neće da pričaju o korekciji, a hoće Preševo i Bujanovac? Mnogo su pametni. A znate kada će to biti, da KiM uđe u UN, da ih priznamo kao državu? Kad na vrbi rodi grožđe“, rekao je Dačić novinarima u Ambasadi Grčke u Beogradu.\nOni koji su priznali Kosovo i pravili aranžmane sa Martijem Ahtisarijem su, kaže, sada zaprepašćeni zato što se razgovara o granicama, a prvi su proglasili Kosovo za državu i narušili integritet Srbije.\nTo znači, navodi ministar, da oni ne žele da se bilo šta okrnji od onoga što nazivaju „kosovska država“.\n„Mi smo izašli sa nekim predlozima, a pošto su oni protiv korekcije granica, šta oni predlažu nama?“, upitao je Dačić navodeći da druga strana, koja ne želi korekcije želi da Srbija prizna Kosovo, a da dobije ZSO za sever Kosova. „Ja kažem – zaboravite, od toga nema ništa“, poručio je Dačić.\nOn je još rekao i da je poseta predsednika Srbiji veoma važna kao i da Srbija ima privilegovan položaj u toj zemlji. Pažljivo smo gradili te odnose i retko koja zemlja može da se pohvali značajnim posetama kineskog rukvodstva, izjavio je danas ministar spoljnih poslova.\nDačić je na pitanje novinara da prokomentariše posetu predsednika Srbije Aleksandra Vučića rekao da je reč o značajnoj poseti koja pokazuje dubinu naših odnosa sa Kinom, navodeći da je Srbija jedna od zemalja koja je svakako najveći prijatelj Kine u Evropi i najviše koristi mogućnosti kineskog investiranja.\n„Ovo je samo još jedan pokazatelj ispravnosti naše politike“, rekao je Dačić i dodao da Srbija razvija odnose sa zapadnim zemljama, ali i sa Rusijom i Kinom. Nova ulaganja, kako kaže, mogu da nas raduju, jer će povećati BDP, a to znači i ne samo nove investicije, već ulaganja i u obrazovanje, zdravstvo i druge oblasti.\nIzvor Tanjug/B92, 17. septembar 2018.\nPreporučujemokosovobriselski pregovoriIvica DačićUNHašim Tači\nBeograd i Priština usaglasili smernice za primenu dogovora o energetici


Resorni ministar Jusko nije, niti kani podnijeti ostavku – Dnevni list\nResorni ministar Jusko nije, niti kani podnijeti ostavku\nMinistarstvo prometa i veza BiH demantiralo je informaciju koja se dan ranije pojavila u pojedinim medijima, a odnosi se na moguću ostavku resornog ministra Ismira Juska.\nNaime, među novinarima koji su pratili sjednicu Zastupničkog doma Parlamenta BiH proširila se informacija da će ministar Jusko podnijeti ostavku na tu funkciju ne bude li Izvještaj o radu Vijeća ministara BiH za 2016. godinu usvojen u tom domu. Iz Ministarstva prometa i veza BiH ističu da se radi o dezinformaciji.\n“Izvještaj o radu Vijeća ministara BiH za 2016. u dijelu koji se odnosi na nadležnost Komisije za promet i veze Zastupničkog doma prihvaćen je uvjerljivom većinom glasova, što praktično znači da je Ministarstvo prometa i veza dobilo pozitivnu ocjenu nadležne Komisije. To je priznanje da je to Ministarstvo radilo dobro u 2016. godini i namjerava tako raditi do kraja mandata“, rečeno je za TV1 u Ministarstvu te se ističi da ministar Jusko neće dati ostavku niti je namjeravao učiniti.\n“Ministar Jusko ostaje u Vijeću ministara BiH i svu energiju će usmjeriti prema obvezama i velikim projektima koje je pokrenulo Ministarstvo“, ističe se.\n← Previous SDP: ‘Novaliću, u laži su kratke noge’\nKrađe vozila u Međugorju i Konjicu, jedno pronađeno Next →


Federalno ministarstvo okoliša i turima ne razumije zakone i obaveze BiH – Bistro Bosno i Hercegovino!\nKrajem prošle sedmice u sjedištu “Energetske zajednice” u Beču, održan je sastanak/medijacija na kojem je potpisan sporazum kojim se Ministarstvo okoliša i turizma Federacije BiH obavezuje da uskladi okolinske dozvole za planirane termoelektrane Tuzla 7 i Banovići sa preuzetim obavezama iz propisa Europske unije.\nProces medijacije je pokrenut na osnovu žalbi koje je organizacija “Ekotim” dostavila Sekretarijatu Energetske zajednice. Žalbama je Ekotim ukazao na činjenicu da okolinske dozvole koje su izdate za ove planirane termoelektrane dopuštaju mnogo veće emisije štetnih materija od dozvoljenih. Ovo je prije svega problem za zdravlje naših građana, a predstavljat će i problem za našu zemlju u procesu pridruživanja EU, pošto dozvoljene emisije nisu u skladu sa EU propisima.\n„Žalosno je da predstavnici našeg ministarstva moraju otići u Beč, da im pravnici Energetske zajednice objasne da se preuzeti međunarodni propisi i ugovori moraju poštovati. U protekle dvije godine smo, kroz mnogobrojne primjedbe i sugestije koje smo dostavljali u procesu javnih rasprava, predstavnicima ministarstva ukazali na greške u dozvolama. Nažalost našim vlastima je potrebno da im stranci kažu te iste stvari da bi ih prihvatili.“ – izjavio je Rijad Tikveša iz Ekotim-a.\nPored žalbi Energetskoj zajednici, ovo udruženje je protiv izdatih okolinskih dozvola za ove dvije planirane termoelektrane pokrenulo i 4 tužbe na lokalnom sudu. Tužbe su pokrenute nakon što je ministarstvo odbilo usvojiti primjedbe kojima se ukazalo na činjenice da dozvole nisu u skladu sa domaćim ili međunarodnim zakonima. Pored toga, tužbama se ukazuje i na činjenicu da su u procesu donošenja i usvajanju ovih dozvola prekršene procedure propisane domaćim zakonima i Aarhus konvencijom.\nKampanja „Stop prljavoj energiji – budućnost je obnovljiva“ nastala je kao reakcija na neodgovorno i neodrživo upravljanje i planiranje energetskih sistema u Bosni i Hercegovini, koji se velikim dijelom oslanjaju na izuzetno opasan i prljav izvor energije – ugalj.\n← Upoznajmo rijeke i jezera Sutjeske da bismo ih bolje očuvali\nPoziv na Prvenstvo FBiH u lovu šarana i amura →\n9. Juna 2010. 5. Juna 2019. Rusko\t4


2000/09/25 19:53 Gotov je!\nMON, 25 SEP 2000 19:53:09 GMT\nIzbori u SRJ, dan posle\nDa li se u Srbiji 24. septembra 2000. posle 13 godina neprikosnovene vladavine dogodilo nezamislivo, izborno smenjivanje Slobodana Milo�evi�a?\nAIM,Podgorica, 25. 9. 2000.\nU podne 24. septembra �inilo se da je Milo�evi�ev re�im u jo� jedne istorijske izbore u�ao potpuno spreman. Prvi izve�taji sa oko 9000 bira�kih mesta u SR Jugoslaviji govorili su o gu�vama i sporom odvijanju glasa�ke procedure. Komplikovani izbori - predsedni�ki, dvoje parlamentarnih, gradski i lokalni - postupak nisu ubrzavali. Naprotiv, podatak da je jedva �etvrtnina bira�a do podneva iza�la na glasanje poja�avao je strepnju da se ne�e ostvariti o�ekivanja istra�iva�a javnog mnjenja, koji su prognozirali izlaznost izme�u 70 i 80 odsto, �to bi re�imu bitno suzilo prostor za manipulaciju glasovima. Nekoliko desetina inostranih novinara - stalno akreditovanih ili upravo pristiglih - proterano je iz Beograda.\nDr�avna televizija je celog dana izve�tavala kako izbori teku u redu, svi ,,inostrani posmatra�i,, potvrdili su pred kamerama RTS da je Srbija ,,najdemokratskija zemlja,, i, najzad, po tradiciji, prvi rezultati stigli su sa bira�kih mesta na Kosovu. Na beogradskom Trgu Republike - ili Slobode, ili Istine, zavisno od stranke koja ga pominje - binu za proslavu izbornih rezultata po�ela je da podi�e ekipa dr�avne televizije. Na to je portparol Demokratske opozicije Srbije (DOS) najavio je da �e se do�ek izbornih rezultata odr�ati na Terazijama. Simboli�no, ispostavi�e se, su i protestne �etnje posle kra�e izbora 1996/97 po�injale na istom mestu.\nI��EKIVANJE: Uprkos takvom razvoju doga�aja tokom popodneva, neki beogradski kafi�i su u nedelju uve�e zapo�eli s najavljenim besplatnim to�enjem viskija i votke (u jednom, li�no proverenom slu�aju, D�oni Vokera i Finlandije). Da se stvari kre�u u neplaniranom smeru, pokazalo je ,,glasno �utanje,, dr�avnih medija o prvim rezultatima izbora po bira�kim mestima, posleTanjugove ve�ernje informacije da je ukupni broj bira�a koji su iskoristili svoje gra�ansko pravo dostigao 70 odsto. Opozicija je, me�utim, odr�ala obe�anje da �e brojanje i rezultati biti objavljivani odmah. Pomo� u tome dali su Centar za slobodne izbore i demokratiju (CeSID) ali i izborni �tab Srpske radikalne stranke (SRS) Vojislava �e�elja. Potonji su, na svim izborima do sada, pokazali da raspola�u odli�nom organizacijom za informisanje o ishodu izbora.\nNe�to posle devet sati uve�e po�eo je koncert narodne i zabavne muzike na Trgu Republike. Bez publike, ako se ne ra�una nekoliko desetina prolaznika i masa opozicionih pristalica koja je oko 22 sata po�ela da okuplja na po�etku Kolar�eve ulice, odakle ih je prema Terazijama potisnuo kordon od pedesetak specijalaca. I ono malo ljudi ispred bine u�ivalo je u muzici, prate�i ritam sa tri podignuta prsta - ispru�enim srednjim i savijena dva do njega.\nU beogradskom Medija centru, tako�e na Trgu Republike, vode�i stru�njaci za istra�ivanje javnog mnjenja i tuma�enje statisti�kih podataka odr�avali su konferencije za medije na svakih sat-dva. Po�etnu uzdr�anost u oceni trenda kao povoljnog za DOS zamenio je oko sat vremena posle pono�i, isprva tako�e veoma uzdr�an - optimizam . U tom trenutku su DOS, CeSID i SRS raspolagali podatkom da je na oko dva odsto prebrojanih, tj. ne�to preko 300 hiljada glasova, zabele�eno vo�stvo Vojislava Ko�tunice u odnosu na Slobodana Milo�evi�a od 56,83 prema 34,23 odsto (ostatak od 10 odsto podelila su preostala trojica predsedni�kih kandidata).\nPLIMA OPTIMIZMA: Oko dva ujutru Savezna izborna komisija je - nezakonito, uostalom - prekinula brojanje glasova zatvorenika, policajaca i vojnika. Skup�tinsko obezbe�enje je iz sedi�ta komisije izbacilo predstavnike opozicije i potom zaklju�alo prostorije. Izborni �tab Srpskog pokreta obnove je - pre no �to �e u 01:30 prekinuti sa daljim objavljivanjem podataka - saop�tio da Vojislav Ko�tunica vodi sa 3:1 u odnosu na Slobodana Milo�evi�a. Ne�to kasnije, visoki funkcioner Ko�tuni�ine Demokratske stranke Srbije, Zoran �ami - ina�e ugledan stru�njak za zamr�ena izborna pitanja - procenio je, pozivaju�i se na rezultate sa 33 bira�ka mesta, da Vojislav Ko�tunica na predsedni�kim izborima pobe�uje ve� u prvom krugu. U tom trenutku moglo se �initi da DOS ,,pumpa,, podatke na na�in karakteristi�an za vlasti. Optimisti su, me�utim, primetili da je policijski kordon iz Kolar�eve povu�en, uz - navodno - vidljivo olak�anje na licima specijalaca.\nPetnaestak hiljada Beogra�ana okupljenih na Terazijama skandiranjem je pozdravljalo svaku vest o toku prebrojavanja glasova. Uprkos profesionalnoj rezervisanosti, i novinari okupljeni u Medija centru i izbornim �tabovima stranaka po�eli su da se prepu�taju pobedni�kim ose�anjima. Jedna za drugom, vesti su potvr�ivale ubedljive pobede DOS-a na lokalnim izborima - na kojima se, zbog novih Milo�evi�evih pravila, o�ekivao poraz. I u Beogradu, kojim je do sada uz podr�ku levice upravljala manjinska vlada SPO-a, zabele�en je ubedljiv trijumf, osvajanje 102 od 110 odborni�kih mesta. Svih 60 odborni�kih mesta u op�tini Vra�ar, u kojoj opozicija ima ve�inu od prvih vi�estrana�kih izbora (1990), osvojio je DOS. U Valjevu, Kovinu i Gornjem Milanovcu lokalni odbori socijalista su jo� tokom no�i priznali izborni poraz.\nDr�avna televizija je u 03:30 prestala da objavljuje izve�taje, po�to je v.d. portparola SPS Nikola �ainovi� rekao da Slobodan Milo�evi� vodi sa 44 prema 41 u odnosu na Vojislava Ko�tunicu i - na gotovo istovetan na�in kao Ivica Da�i� 1996. - slede�u pres konferenciju zakazao za neko neodre�eno vreme, ,,sutra,,. De�urna uredni�ko-novinarska ekipa RTS, i do tada u ne ba� bog zna kakvom raspolo�enju, razi�la se oko pet ujutru. Pola sata pre toga, Zoran �in�i�, menad�er kampanje DOS-a, objavio je pobedu DOS-a ,,na svim nivoima,,. Masa na Terazijama razi�la se u potpunom redu, mo�da nesposobna da odjednom proguta tako veliku pobedu.\nPOBEDA I OSTALI: Ako su podaci strana�kih izbornih �tabova i CeSID-a ta�ni, ubedljiva pobeda DOS-a nesumnjiva je na lokalnim izborima. U rano popodne 25. septembra ta vest potvr�ena je i na zajedni�koj pres konferenciji koalicije SPS/JUL: Ljubi�a Risti� je mudro zaklju�io da je to posledica ,,na�eg lo�eg rada,,, uprkos ,,katastrofalnom neradu,, opozicije. Po njegovim re�ima, levica je zadr�ala dvotre�insku ve�inu u Ve�u republika Savezne skup�tine- �to �e re�i da ra�una na 20 ,,crnogorskih,, i 7 poslanika levice koji, ,,vr�e�i vlast,, , mogu blokirati svaku inicijativu u skup�tini Jugoslavije. Po svemu sude�i, vlast je - u korist DOS-a - izgubila dominaciju u Ve�u gra�ana, i do sada odr�avanu samo uz pomo� �e�eljeve i jo� jedne ad-hod izmi�ljene radikalne stranke.\nUkoliko se do objavljivanja slu�benih rezultata - u narednih 48 sati - ne dogodi ne�to neo�ekivano, mogu�no je zaklju�iti da se u Srbiji doga�a gotovo jedinstvena izborna smena jedne vi�e nego autoritarne vlasti. Ali, ako leva koalicija i iznudi drugi krug predsedni�kih izbora - �to je njena o�igledna tendencija u prvim trenucima povratka iz nokdauna - najve�i gubitnici upravo odr�anih izbora u SR Jugoslaviji ve� su poznati. To je, pre svih, Srpski pokret obnove. Njegov lider, Vuk Dra�kovi�, ipak je smogao snage da 25. septembra prizna kako je odluka o samostalnom izlasku na izbore bila pogre�na, da �estita Vojislavu Ko�tunici na pobedi i pozove Slobodasna Milo�evi�a na mirno priznanje poraza. Drugi gubitnik je crnogorski predsednik Milo �ukanovi�. Njegova odluka da ignori�e savezne izbore - koliko god uverljivo obrazlo�ena - pokazala se kao veoma kratkovida. Kakve �e posledice proizvesti te�ko je re�i, osim da je Slobodanu Milo�evi�u ostavila mogu�nost da kalkuli�e sa republi�kim izborima 2001. godine.


MyCity » Windows » driver za motoroluc350 za \_jprs konekciju preko 063 mreze\nPoslao: 02 Dec 2003 20:12\ngde mogu da nadjem drajver\nPoslao: 02 Dec 2003 21:03\nalo olivere da li ti citas odgovore na tvoje post-ove???? nije JPRS nego GPRS!!!!!!\ndrugo koji OS koristis?? (jel neko ovde treba da gleda u pasulj??)\ntrece nisi rekao da li taj telefon ima IR/Bluetooth/USB konekciju\ncetvrto na koji od gore pomenutih nacina hoces da koristis telefon kao modem (posto se samo to moze zakljuciti iz tvog veoma obimnog i detaljnog pitanja)\ni peto AJDE MALO GOOGLE-aj pa bas ako ne mozes da nadjes onda pitaj...\nPoslao: 03 Dec 2003 01:11\nTelefon nema ni IC ni BlueTooth, dakle jedina moguca konekcija je preko kabela ! A drajver nisam uspeo da nadjem, nisi dobio CD uz telefon ? Pogledaj na sajtu proizvodjaca www.motorola.com, ja nisam uspeo da pronadjem !\nUkupno su 774 korisnika na forumu :: 33 registrovanih, 3 sakrivenih i 738 gosta :: [ Administrator ] [ Supermoderator ] [ Moderator ] :: Detaljnije\nKorisnici trenutno na forumu: _Sale, A.R.Chafee.Jr., aljosa7, Apok, beowl, Botovac, cicastanisic, David, Drug pukovnik, Duh sa sekirom, FOX, Georgius, GreenMan, Krusarac, LUDI, Marko Marković, MB120mm, milekNS, Mugy, pavle_pzs, pjaka2001, RiV, rovac, Ruski Sremac, Sale.S, saputnik plavetnila, serbiantemplar, Sirius, vathra, VJ, voja64, YU-UKI, zdrebac


Ovako će izgledati novi saziv Evropskog parlamenta: Da li su desničari najveći dobitnici? | Telegraf - Najnovije vesti\n26. maj 2019 | 23:24 » 00:02\nIako će Evropska narodna partija i dalje da bude najbrojnija, ona je izgubila značajan broj sedišta u parlamentu\nMeđutim, i pored toga što će Evropska narodna partija (EPP) i dalje da bude najbrojnija, ona je prema dosadašnjim procenama izgubila 45 mesta u parlamentu. Sa druge strane najveći dobitnik, iako po broju mesta tek četvrti, biće Evropa nacija i sloboda (Salvinijeva alijansa), koja će prema prvim prognozama imati 71 mesto u EP.\nU Mađarskoj je premijer Viktor Orban izvojevao solidnu pobedu dobijajući podršku oko 56 odsto glasača.\nI austrijsko desničarsko krilo izgleda da je ostalo ne previše oštećeno zbog skandala koji je izbio prošle nedelje.\nNarodna partija Sebastijana Kurca osvojila je najbolje ikad rezultate na evropskim izborima i očekuje se da će imati 34.5 odsto glasova.\nSocijalne demokrate su druge sa 23,5 odsto glasova, dok je Slobodarska partija (FPO) treća sa 17,5 odsto.\nU Poljskoj je prva stranka Pravo i pravda sa osvojenih 42,4 odsto.\n- EPP ima šansu da bude najveća grupa u Evropskom parlamentu. Uočavamo tendenciju fragmentacije i smanjenja centra, a EPP kao vodeća stranka centra želi da ga ojača - poručila je De Lang.\nOna je tokom izborne večeri u Briselu izjavila da Evropska narodna partija ima odgovornost da u pregovorima sa drugim grupama ojača snage evropskog centra i isporuči obećane rezulate građanima EU.\n- Moramo da pokažemo rezultate u oblasti stabilnosti i evropskih rešenja - zaključila je De Lang ispred evropskih konzeravativaca.\nČetvorodnevno glasanje širom Evrope, odnosno u 28 zemalja članica Evropske unije bili su test za to koliki uticaj imaju nacionalisti, populisti i desničarski pokreti koji su sve brojniji na starom kontinentu u poslenjih nekoliko godina, piše AP.\nIako pobeda pripada proevropskim partijama, i verovatno je da će dve trećine parlamenta da bude u njihovim rukama, populističke partije, ali i Zeleni osvojili su zapanjujuće dobre rezultate, pokazale su izlazne ankete.\nUpravo te ankete u Francuskoj prikazuju iznenađujući rezultat. Liderka desničarskog pokreta Nacionalno okupljanje Marin le Pen prestigla je listu predsednika Emanuela Makrona, koji je u srce svoje predsedničke kampanje upravo stavio evropsku integraciju.\nLe Penova je rekla da rezultati koji se očekuju dokazuju novu nacionalističko-globalističku viziju u Francuskoj i šire.\nIzlazne ankete takođe su pokazale i da su partija nemačke kancelarke Angele Merkel i njeni koalicioni partneri levog centra pretrpeli određene gubitke.\nVisokom izlaznost, u Uniji je ne uključujući Veliku Britaniju koja je u procesu izlaska iz bloka izašlo oko 51 odsto birača, što je rekord u poslednjih 20 godina. Oko 426 miliona birača nalazilo se na biračkim spiskovima na izborima koji se posmatraju najvažnijim za EP u poslenjih nekoliko decenija.\nKonačni rezultati očekuju se tokom noći.\n- Oko 100 naših poslanika i nova grupa koju ćemo osnovati u Evropskom parlametu biće krucijalni jer prvi put od prvih evropskih izbora izbora 1979. godine klasične partije socijalisti i konzervativci više neće imati većinu. To znači da neće biti solidne poroevropske većine bez učešća naše nove centralističke grupe - rekao je on.\nOn je najavio da će Alijansa liberala i demokrata za Evropu u novom sazivu EP proširiti na predstavnike francuske liste "Renesansa" koju predvodi Makronova "Republika u pokretu", ali i druge slično reformske partije koje slično misle.\n- Očekujemo da osvojimo novih 30 do 40 mesta na ovim izborima i oformimo grupu od oko 100 poslanika - naveo je Ferhofstat.\n- Zajednička vizija grupe je borba protv klimatskih promena, fer poreska politika, formiranje unutrašnjeg tržišta, EU rešenje za migracionu krizu. Ukratko sigurnija, zdravija i prosperitetnija Evropa - zaključio je Ferhostat.\n- Evropska narodna pratija nema rezulate i političku moć da vodi EU i Evropsku komisiju. Orbanizacija EPP nije zaustavljena. EPP ne može da traži, kao svoje pravo, da bude u većini koja će da odlučuje o tome ko će biti novi predsednik Komisije - istakao je Bulman.\n- Radićemo na formiraju progresivne socijalne alijanse koja bi podržala kandidata socijaldemokrata Fransa Timermansa za predsednika Evropske komisije - poručio je Bulman.\nTagovi: 28 članica, Angela Merkel, Emanuel Makron, EU, Evropska unija, Evropski parlament, Izbori, Izlaznost, marin le pen, Rezultati


Kosovo i Metohija — osnovna duhovna i istorijska vertikala - 12.04.2015, Sputnik Srbija\n„Kosovo i Metohija nije za Srbe samo parče teritorije, već je Kosovo i Metohija za Srbe suština identiteta i osnovna duhovna i istorijska vertikala na kojoj... 12.04.2015, Sputnik Srbija\npolitika, vesti, srbija, marko đurić, vaskrs\n09:15 12.04.2015 (Osveženo: 14:46 30.08.2021)\n„Kosovo i Metohija nije za Srbe samo parče teritorije, već je Kosovo i Metohija za Srbe suština identiteta i osnovna duhovna i istorijska vertikala na kojoj smo kao narod zasnovani“, rekao je direktor Kancelarije za KiM Vlade Srbije Marko Đurić, koji je u Hramu Svetog Dimitrija u Kosovskoj Mitrovici prisustvovao vaskršnjoj liturgiji.\n„Neka muka i teskoba naših dana uzmaknu pred svetošću i radošću vaskrsenja Hristovog i ne zaboravimo da Vaskrs znači početak, sigurni zalog i temelj našeg vaskrsenja“, poručio je protojerej Stavrofor obraćajući se okupljenim vernicima.\nNa severu Kosova i Metohije, u Kosovskoj Mitrovici u hramu Svetog Dimitrija, najradosniji hrišćanski praznik Vaskrs dočekao je i direktor Kancelarije za Kosovo i Metohiju Marko Đurić.\n„U ovoj vaskršnjoj noći setimo se reči našeg svetog patrijarha Pavla, koji je na pitanje kada će nam biti bolje rekao da će nam biti bolje kada budemo bolji ljudi. I setimo se njegovih reči da će Gospod pomoći ako bude imao kome da pomogne“, rekao je Marko Đurić i poručio da se „potrudimo da nas ovaj Vaskrs podseti i opomene na ljudske vrednosti na kojima smo mi kao narod uvek bili sazdani i zasnovani“.\nĐurić je rekao da je potrebno da se podsetimo da su Kosovo i Metohija svuda gde Srbi žive.\n„Kosovo i Metohija nisu za Srbe samo parče teritorije već su Kosovo i Metohija za Srbe suština identiteta i osnovna duhovna i istorijska vertikala na kojoj smo kao narod zasnovani“, rekao je Đurić nakon ponoćne liturgije.\nĐurić je svim pravoslavnim vernicima čestitao praznik uz pozdrav Hristos vaskrse, vaistinu vaskrse.\nPredsednik Privremenog organa opštine Kosovska Mitrovica Aleksandar Špirić i gradonačelnik Severne Kosovske Mitrovice Goran Rakić čestitali su svojim sugrađanima Uskrs i poručili da su mir i tolerancija u ovom trenutku najbitniji.\n„Danas srpski narod vapi za mirnim periodom i u danima koji su pred nama moramo biti istrajni, mudri, jer samo tako ćemo uspeti da ostanemo na svojim vekovnim ognjištima“, rekao je Špirić, poželevši vernicima mir i sreću.\nGradonačelnik Severne Kosovske Mitrovice Goran Rakić poželeo je u uskršnjoj čestitki vernicima mir, sreću, zdravlje, ljubav i „puno mira, koji nam je u ovom trenutku preko potreban“.\nRakić je podsetio na događaj od pre dva dana, kada je grupa Albanaca napala srpskog mladića S.N, rekavši da incident samo „Božjom voljom nije imao tragičan ishod i neka se na tome i završi“.\nPonoćnu uskršnju liturgiju u Hramu Svetog Dimitrija u Kosovskoj Mitrovici, u prisustvu brojnih vernika i uz pratnju hora „Branislav Nušić“, služio je protojerej Stavrofor Milija Arsović.


Na osmoj sjednici, Predstavnički dom usvojio je po hitnom postupku Prijedlog zakona o dopuni Zakona o porezu na dodatu vrijednost, čiji je predlagač poslanik Denis Zvizdić (SDA).\nZamjenik predsjedavajućeg Doma naroda Nikola Špirić ocijenio je da je prilikom predlaganja ovog zakona napravljeno više propusta, a nije konsultovan ni Upravni odbor Uprave za indirektno oporezivanje BiH, pri čemu ne postoji saglasnost ni relevantnih institucija Republike Srpske, kao ni Vijeća stranih investitora u BiH.\nDelegat Dušanka Majkić (SNSD), tokom diskusije, založila se za obaveznu konsultaciju i uvažavanje stavova UIO BiH kada su u pitanju izmjene Zakona o PDV-u.\nDelegat Denis Bećirović (SDP) najavio je da će podržati Zvizdićev prijedlog jer smatra da je u korist radnika i privrednih subjekata.\nDelegat Lidija Bradara (HDZ) smatra da prijedlogu ovog zakona nedostaju finanijski, ekonomski, socijalni aspekti i da više liči na populizam, nego na ozbiljnu politiku.\n"Mislim da ovo nije trenutak za donošenje ovog zakona i delegati iz HDZ-a ga neće podržati", rekla je Bradara.\nDelegat Mladen Bosić (SDS), govoreći o principima ovog zakona, naveo je da shvata da je Zvizdić želio da prijedlogom ovog akta pomogne privredi, mada je taj potez očekivati od Savjeta ministara, za koji kaže da ništa ne radi povodom epidemije virusa korona.\n"Ovim poslom treba da se bave stručni ljudi, ljudi u UO UIO BiH", rekao je Špirić.\nZamjenik predsjedavajućeg Doma naroda Bakir Izetbegović (SDA) pružio je podršku Zvizdićevom prijedlogu, ističući da treba pomoći realnom sektoru koji "hrani javni sektor", bez populizma i politikanstva.\nI on je govorio o (ne)raspodjeli srestava MMF-a, ističući da Savjet ministara nije nadležan za raspodjelu tog novca po entitetima i kantonima.\nPredsjedavajući Doma naroda Dragan Čović (HDZ) podsjetio je da je dogovor o raspodjeli tih sredstava bio postignut na najvišem nivou, uz učešće i stranih faktora i rekao da je zaista krajnje vrijeme da se ovaj problem riješi, za šta je potrebna dodatna politička volja.\nDelegati Doma naroda nisu danas prihvatili prijedlog delegata Denisa Bećirovića (SDP) da se u dnevni red uvrsti tačka koja se odnosi na prijedlog za sazivanje zajedničke sjednice oba doma parlamenta Bih na kojoj bi trebalo da bude razmatran izvještaj Savjeta ministara o ekonomskim posljedicama epidemije virusa korona u BiH.\nDo tada, članovi Kolegijuma ovog doma imaće sastanak sa šefom Delegacije EU u BiH Johannom Sattlerom i njegovim saradnicima.


U RS siromašno 40.000 dece\nTačno vrijeme: 2020-07-16 05:20:36\nObjavljeno subota, 27 oktobar 2012 23:15\nU Srpskoj živi više od 38.870 siromašne dece, pokazuju najnoviji podaci Javnog fonda za dečju zaštitu RS.\nZamenik direktora ovog fonda Jovanka Vuković naglasila je da je to problem celog društva, koji zahteva sistemsko rešavanje.\n- Fond se trudi da obuhvati što više dece kojoj bi moglo da se pomogne, ali 35 KM, kolika je pomoć po detetu, jednostavno nije dovoljno da se reši ovaj problem - kaže Vukovićeva.\nOna dodaje da je veoma važno uključiti sve aktere društva i konstantno raditi na poboljšanju životnog standarda dece.\n- Ovo je bolno pitanje i moramo svi zajedno krenuti u borbu protiv dečjeg siromaštva. Važno je pronaći novac kojim bi se moglo kvalitetno pomoći ovoj deci i konstantno raditi na popravljanju njihovog društvenog i socijalnog statusa, što do sada nije bila praksa - objašnjava Vukovićeva.\nPortparol Ministarstva zdravlja i socijalne zaštite Nataša Aleksić rekla je da se za ostvarivanje dečjih prava godišnje izdvaja 22 miliona KM, gde su obuhvaćena i siromašna deca.\n- Pokušavamo da pomognemo siromašnoj deci u skladu s našim mogućnostima. Vlada RS do sada je, uz novčana izdvajanja, sprovela niz aktivnosti za poboljšanje položaja dece, među kojima su novi Zakoni o socijalnoj zaštiti i niz mera u vezi s unapređenjem položaja dece u Srpskoj - kazala je Aleksićeva.\nAndrea Stanković, psiholog pri Ombudsmanu za decu RS, kaže da je potrebno uspostaviti bolju saradnju različitih resora, poput obrazovanja, zdravstvene i socijalne zaštite, vladinih institucija i nevladinog sektora i lokalne zajednice, radi ostvarivanja boljih uslova za život siromašne dece u Srpskoj.\nSociolog Biljana Milošević naglašava da je ovakvo stanje nastalo zbog ogromne stope nezaposlenosti u RS, jer veliki broj dece živi u porodicama koje se bore da prežive, a nakon punoletstva, u većini slučajeva, krenu pogrešnim putem da bi obezbedila egzistenciju.


DUEL PARTIZANA I LESKOVAČKE DUBOČICE BEZ POBEDNIKA - Televizija K-1\nSubotnji duel Partizana i leskovačke Dubočice 54 u Beogradu, u okviru 10. kola B grupe Arkus lige, završen je bez pobednika, rezultatom 21:21.\nSusret dva rukometna kluba u Beogradu bio je neizvestan do samog kraja. Partizan, lider na tabeli, dočekao je drugoplasiranu leskovačku Dubočicu 54, a meč je završen remijem – 21 prema 21, iako su crno-beli, rezultatom 12 prema 9, na poluvremenu, imali prednost.\nZa igrača utakmice, zbog ostvarenih osam pogodaka, proglašen je Nemanja Živković, kapiten domaćih, dok su se, među leskovačkim rukometašima, istakli Lazar Anđelković i Nikola Cvetković, koji su postigli po pet pogodaka.\nNa vrhu tabele B grupe Arkus lige nalazi se beogradski Partizan sa 18 poena, dok Rukometni klub “Dubočica 54” zauzima drugo mesto, sa 17 osvojenih bodova. Obe ekipe obezbedile su sebi plasman u Play off deo takmičenja.\nU okviru sledećeg, 11. kola, 26. novembra, sa početkom u 18 sati, leskovački rukometaši sastaće se sa niškim Železničarem.\n← DEČJI DODATAK ZAISTA MALI, ALI MOŽE BITI POMAKA\nOŠTRIJE MERE ZA DISKRIMINACIJU ROMA →\nHUMANOST NA DAN CRVENOG KRSTA


Tinejdžeri ukrali dva Lambordžinija iz salona, ali nisu daleko stigli (foto)\nA. J. 20. februara 2020. 10:16\nPolicijska patrola u Bostonu bila je veoma iznenađena kad je u rano jutro na raskrsnici ugledala dva nova Lambordžinijeva SUV-a.\nTačno u 3:05 u noći oglasio se alarm u Lambordžinijevom salonu u predgrađu Bostona. Nekoliko minuta kasnije, na lice mesta je krenula policijska patrola, a uskoro su na obližnjoj raskrsnici uočena dva skupocena automobila i jedan Ševrolet Kruz.\nPatrola je upalila rotacije i krenuli ka njima da bi samo Kruz stao, a dva Lambordžinija nastavila su u punoj brzini.\nUkrao ivičnjak, posle pretnji građana ga vratio (video)\nVozač Chevrolet Cruze nije imao vozačku dozvolu pošto je bio maloletan, a kasnije se ispostavilo da je isti slučaj i sa vozačima Urusa, dva ukradena automobila koja su posle nekoliko sati pronađena slupana.\nDva maloletna vozača su imala čeoni sudar, ali pri manjim brzinama i brzo su pobegli sa lica mesta.\nGepostet von Lamborghini Boston am Dienstag, 18. Februar 2020\nPet sati kasnije policija iz 40 kilometara udaljenog Maldena izvestila je da je došlo do saobraćajne nesreće u kojoj su učestvovala dva Lambordžinija. Udarili su jedan u drugi, a jedan vozač je odmah uhapšen. Za drugim se još traga.\nJoš uvek nije otkriveno kolika je šteta načinjena, kao ni identiteti mladih momaka koji su prekršili zakon.


28.08.2021 u 17:36\nPODGORICA – Predsednik Vlade Crne Gore Zdravko Krivokapić ocenio je da je današnja izjava predsednika Mila Đukanovića o ustoličenju mitropolita crnogorsko-primorskog Joanikija potpuno „ogolila” inspiratora i inicijatora tenzija u Crnoj Gori. „Apsolutno je pravo Mitropolije crnogorsko-primorske da ustoličenje mitropolita obavi u vekovnom sedištu svoje mitropolije na Cetinju i država će obezbediti sve neophodne uslove da SPC kao najdominantija verska zajednica u Crnoj Gori po broju vernika ostvari svoje Ustavom zagarantovano pravo”, istakao je Krivokapić, a saopšteno iz njegovog kabineta. Krivokapić smatra da je najmanje važno gde će toga dana biti Đukanović, ali da je važno pozvati ga da, kako je naveo, „prestane da izaziva i podgreva sukobe, podele i tenzije”. Premijer Crne Gore\n07.07.2021 u 20:32\nĐukanović i Abazović idu u Srebrenicu na komemoraciju\nPODGORICA – Predsednik Crne Gore Milo Đukanović prisustvovaće komemoraciji u Srebrenici 11. jula. Đukanović će, kako prenose sarajevski mediji, doći u Potočare radi odavanja počasti žrtvama, a druge aktivnosti u vezi njegove posete nisu predviđene. Predsednik Crne Gore Đukanović i ranijih godina je učestvovao u komemoraciji srebreničkim žrtvama, prenela je RTCG. Osim Đukanovića, komemoraciji 11. jula prisustvovaće potpredsednik crnogorske Vlade Dritan Abazović, kao i ministar spoljnih poslova Đorđe Radulović, javlja Tanjug. Abazović će, osim odavanja počasti žrtvama u Srebrenici, u Bosni i Hercegovini održati niz sastanaka sa tamošnjim zvaničnicima, uključujući i članove Predsedništva Bosne i Hercegovine, Šefika Džaferovića i Željka Komšića.\n28.06.2021 u 18:01\nŠta Đukanović i Krivokapić brane po ceni „krvi i života”\nPODGORICA – Ne stišavaju se politička sporenja u Crnoj Gori. Nesporazumi dobijaju na intezitetu od kada je nakon 30 godina vladanja vladajuća Demokratska partija socijalista Mila Đukanovića izgubila vlast i sad prešla u „odbrambeni blok” patriotsko-komitskog saveza čiji predstavnici „barjače Crnom Gorom, vređaju sveštenstvo, maltretiraju i tuku građane.” Građani skoro i da ne uspevaju pronaći reči kojima bi opisali šta se to dešava u njihovoj državi, osim što su jedinstveni u oceni da je „Đukanović među građanima produbio jaz nesporazuma, uništio privredu i Crnu Goru učinio zavisnom čak i od svakog portira u nekoj od stranih ambasada”. Ponovo je sa\n27.06.2021 u 17:51\nIz Kabineta premijera Crne Gore Zdravka Krivokapića saopšteno je da je, kako je navedeno, „motivacioni govor predsednika DPS-a Mila Đukanovića pred strankom u osipanju”, u kome pominje rušenje Vlade Crne Gore, iz mraka na svetlost izbacio sve koji bi želeli da se to desi. U saopštenju povodom izjave šefa Kabineta predsednika države Miodraga Radovića ističe se da kabinet predsednika, u nedostatku bilo kakvog korisnog posla po Crnoj Gori, već drugi dan vodi jalove polemike u medijima o rušenju Vlade i poručuje DPS da ih, ako su kadri za to i ako im ne nedostaje ruku, niko ne zaustavlja da to urade demokratskim putem, prenosi Tanjug. „Želimo da verujemo da napad na (rektora Cetinjske bogoslovije) oca Gojka Perovića i njegovog sina danas na Cetinju nije realizacija jučerašnje pretnje


Da li Socijalno-ekonomski savet zaista podržava politiku predsednika i Vlade Srbije? - Mašina\nSastanak kolegijuma SES-a; Foto: Ministarstvo za rad, boračka i socijalna pitanja\nDa li je juče održana sednica SES-a ili je to bio samo sastanak kolegijuma ovog tela, ostaje nejasno. Ono što jeste izvesno je to da sami članovi ovog tela nisu zadovoljni tekstom koji je Ministarstvo za rad, boračka i socijalna pitanja uputilo medijima nakon sastanka.\nNa sastanku je istaknuto da Socijalno – ekonomski savet Republike Srbije podržava veliku odlučnost i politiku predsednika Republike Srbije Aleksandra Vučića u cilju što brže neutralizacije virusa COVID-19. Takođe, podržavaju i sve sprovedene mere Vlade Srbije, kao i paket mera donetih radi efikasnijeg sprečavanja štetnih posledica pandemije po domaću privredu i građane, ali kako navode, neophodno je izvršiti i određene modifikacije i dopune mera koje su u primeni, odnosno njihovo prilagođavanje trenutnoj situaciji, navodi se u spornom saopštenju objavljenom na sajtu Ministarstva.\nNa ovo saopštenje prvi je reagovao Zoran Stojiljković, predsednik UGS „Nezavosnost“ i član SES-a:\nOvakvo saopštenje protivno je i praksi rada SESa kao ključnog organa tripartitnog socijalnog dijaloga u Srbiji. Ono ga faktički, pre svake meritorne rasprave, svodi na funkciju produžene ruke vlasti.\nDuško Vuković, član SES-a ispred Saveza samostalnih sindikata Srbije za Mašinu kaže da „sednice SES-a nije ni bilo“. Prema našem sagovorniku održan je sastanak kolegijuma SES-a koji po poslovniku o radu čine predsednici sindikata i privredne komore, što je neformalni organ koji po Zakonu ne postoji.\nMeđutim, na ovom sastanku su učestvovali ministar za rad, zapošljavanje, boračka i socijalna pitanja Zoran Đorđević, predsednik Unije poslodavaca Srbije Miloš Nenezić, predsednik Saveza samostalnih sindikata Srbije Ljubisav Orbović. Zoran Stojiljković, predsednik UGS „Nezavosnost“ nije bio prisutan što otvara prostor za sumnju u legitimnost sastanka i kasnije objavljenog saopštenja.\nNaš sindikat nije imao uticaj na to saopštenje. To nije saopštenje SES-a jer te sednice nije ni bilo, kaže za Mašinu Vuković.\nI Stojiljković navodi da se „saopštenje kosi sa stavovima Izvršnog odbora UGS „Nezavisnost“.\nSindikat „Sloga“ je u svom saopštenju podržao ovakvo istupanje Stojiljkovića i sindikata „Nezavisnost“:\nUdruženi sindikati Srbije „Sloga“ smatraju da je vladajuća većina preterala u predizbornoj funkcionerskoj kampanji, jer pandemija Covida-19 još traje, kao i ekonomska stagnacija, i svaka ocena o nečijoj uspešnosti može biti data tek nakon završetka zdravstvene krize i efekata mera koja je predložila Vlada Srbije, saopštava „Sloga“.\nPodsećamo, poslednja sednica SES-a je održana 17. marta, na početku vanrednog stanja i pre vladinih mera za pomoć privredi. Sindikati su tada zahtevali jasnije mere za zaštitu radnika i radnica tokom krize.\nKljučne reči: Duško VukovićSESSlogaSSSSZoran Stojiljković


Šta smo uradili do sada – šta ćemo uraditi – AKOKVO\nŠta smo uradili do sada – šta ćemo uraditi\nAgencija za kontrolu i obezbjeđenje kvaliteta visokog obrazovanja (AKOKVO) od osnivanja do kraja prvog kvartala 2022. godine sprovela je postupke akreditacije preko 80 studijskih programa i programa cjeloživotnog učenja, reakreditovala gotovo sve privatne visokoškolske ustanove u Crnoj Gori, okupila i angažovala značajan broj eksperata koji su učestvovali u postupcima evaluacija, i aktivno učestvovala u projektima u oblasti visokog obrazovanja. Iako je veliki dio ovih aktivnosti realizovan u periodu od osnivanja do kraja 2021. godine, polugodišnji period koji je iza nas karakterišu značajna unapređenja u oblasti obezbjeđenja kvaliteta visokog obrazovanja i to u postupcima akreditacije studijskih programa i programa cjeloživotnog učenja u oblasti visokog obrazovanja, reakreditacije ustanova visokog obrazovanja, povećanja broja zaintersovanih eksperata za učešće u postupcima evaluacija, većoj dostupnosti informacija i sl.\nEfikasne i jasne procedure u cilju obezbjeđenja i unapređenja kvaliteta visokog obrazovanja\nU postupcima evaluacija studijskih programa, programa cjeloživotnog učenja i institucija visokog obrazovanja, Agencija za obezbjeđenje kvaliteta visokog obrazovanja je akcenat stavila na povećanje efikasnosti realizacije postupaka, kako sa aspekta unapređenja kvaliteta izbora komisija za akreditaciju i samog izvještavanja u postupku evaluacije programa tako i sa aspekta vremena trajanja postupaka. Iako je podzakonskim aktima navedeno da se postupak akreditacije okončava u roku ne dužem od 6 mjeseci, uz jasne procedure i efikasno planiranje ali i poštovanje rokova definisanih podzakonskim aktima, svi zahtjevi za akreditaciju studijskih programa koje je Agencija primila posljednjih 6 mjeseci, okončani su za manje od 4 mjeseca. Ovo povećanje efikasnosti je naročito značajno imajući u vidu da su postupci akreditacije ranije trajali između 5 i 6 mjeseci, a nerijetko i duže.\nAkreditacija studijskih programa i programa cjeloživotnog učenja\nU posljednjih 6 mjeseci, Agencija je odobrila akreditaciju četiri studijska programa, a odbila akreditaciju jednog studijskog programa. U toku je postupak akreditacije jednog studijskog programa doktorskih studija. Akreditovana su dva programa cjeloživotnog učenja u oblasti visokog obrazovanja koji su razvijeni kroz Erasmus+ projekat „Jačanje internacionalizacije na univerzitetima u Crnoj Gori kroz efikasno strateško planiranje – IESP“ u kojem je jedan od partnera i Agencija.\nReakreditacija institucija visokog obrazovanja\nZakon o visokom obrazovanju propisuje da se reakreditacija institucija visokog obrazovanja sprovodi svakih pet godina. U posljednjih 6 mjeseci, Agencija za kontrolu i obezbjeđenje kvaliteta visokog obrazovanja je odobrila reakreditaciju jedne a u toku su postupci reakreditacije dvije institucije visokog obrazovanja.\nReakreditacija Univerziteta Crne Gore\nJedan od najvećih i najobuhvatnijih postupaka reakreditacije u sistemu viskog obrazovanja Crne Gore je postupak reakreditacije državnog Univerziteta koji je u toku. Agencija za kontrolu i obezbjeđenje kvaliteta visokog obrazovanja je sredinom marta primila zahtjev za reakreditaciju ove viskoškolske ustanove koja broji 19 organizacionih jedinica. U cilju efikasnog sprovođenja postupka reakreditacije, početkom marta donijet je plan reakreditacije koji jasno definiše sve procedure postupka, od prijema zahtjeva, načina komunikacije, izbora i strukture komisije, i sl. U skladu sa planom, angažovana su 54 eksperta sa liste eksperata, koji su potpisali izjave o nepostojanju konflikta interesa i nakon prijema materijala započeli postupak evaluacije. Od ukupnog broja angažovanih eksperata u ovom postupku, 88,9% čine eksperti iz regiona – Srbija, Hrvatska, Slovenija, Bosna i Hercegovina i Makedonija dok 11,1% čine eksperti iz Crne Gore. U postupku učestvuje i 6 koordinatora iz reda zaposlenih koji koordiniraju evaluacijom organizacionih jedinica po pripadnosti naučnim oblastima, odnosno evaluacijom Univerziteta Crne Gore.\nIzborom ovakve strukture ekspertske komisije koja će u procesu evaluacije primjenjivati hibridni model, a koji podrazumijeva da svi članovi ocijene sve kriterijume i posebno elaboriraju nekoliko standarda iz svoje oblasti ekspertize, obezbijediće se visok nivo odgovornosti i kvaliteta u pripremi izvještaja i predlogu reakreditacionog stava.\nEkspertske komisije su u definisanom roku dostavile zahtjeve za dopunama kao i plan posjeta po organizacionim jedinicama, koje je Agenicja proslijedila Univerzitetu Crne Gore. U narednom periodu se očekuje dostavljanje dopune materijala od strane Univerziteta, realizacija posjeta u procesu evaluacije, dostavljanje konačnih izvještaja u vezi evaluacije organizacionih jedinica nakon realizovanih posjeta. Posljednja faza postupka će obuhvatiti stastanke komisije sa rukovodstvom ustanove i pripremu finalnog izvještaja uz definisanje reakreditacionog stava.\nPresudna uloga eksperata u obezbjeđenju kvaliteta visokog obrazovanja\nAgencija za kontrolu i obezbjeđenje kvaliteta visokog obrazovanja je u prethodnih šest mjeseci intenzivno radila na unapređenju procedura u vezi izbora i objavljivanja lista eskperata, povećanju transparentnosti u vezi kriterijuma na osnovu kojih se biraju eksperti koji će učestvovati u komisijama za evaluaciju, kao i većoj promociji Agencije na institucijama visokog obrazovanja u zemljama u regionu. Na početku 2022. godine, Agencija je definisala plan objavljivanja poziva za prijavu eksperata za 2022. godinu koji je precizirao rokove za zaključenje i objavljivanje liste, institucije kojima se šalju pozivi i sl.\nRezultati navedenih aktivnosti su sadržani u sljedećem:\nOd decembra 2021. godine, zaključene liste eksperata koji ispunjavaju kriterijume definisane javnim pozivom su javno dostupne na web sajtu Agencije.\nBroj eskperata se za pola godine udvostručio. Preciznije, u posljednjih šest mjeseci, broj eksperata koji su se prijavili (i koji se nalaze na listi) je 187 (predstavnici akademske zajednice, studenata i privrednika) što čini skoro 44% ukupnog broja eksperata.\nOd svih prijavljenih eksperata, predstavnika akademskog osoblja, u 2022. godini, preko 90% je iz zemalja regiona (Srbija, Hrvatska, Slovenija, Bosna i Hercegovina, Makedonija i sl.) a nešto više od 8% je iz Crne Gore.\nListe se zaključuju i ažuriraju na kraju svakog kvartala i javno su dostupne na web stranici Agencije (objavom u kategoriji Aktuelnosti i na stranici Lista eksperata).\nUnaprijeđena je komunikacija sa ekspertima koje predstavnici Agencije informišu u vezi prijema prijave, kao i rezultata formalne provjere po osnovu javnog poziva.\nProjekti, saradnja, edukacija\nUnapređenje kapacita i sticanje znanja u oblasti visokog obrazovanja, osim kroz tekuće aktivnosti, Agencija realizuje kroz učešće u projektima. Projekti su usmjereni unapređenje inicijativa i aktivnosti proisteklih iz nadležnosti Agencije među kojima su: usklađenost standarda za obezbjeđenje kvaliteta visokog obrazovanja sa Evropskim standardima i smjernicama, predlaganje mjera za unapređenje visokog obrazovanja, jačanje kapaciteta kroz kontinuiranu edukaciju zaposlenih u Agenciji i sl. Do kraja 2021. godine, Agencija je aktivno učestvovala u projektima (čija je realizacija započela i prije 2021. godine):\nJačanje internacionalizacije na crnogorskim univerzitetima kroz efikasno strateško planiranje (Fostering internationalization at Montenegrin HEIs through Efficient Stategic Planning – IESP)\nProjekat razmjene zaposlenih u organizaciji Sekretarijata za praćenje Bolonjskog procesa (Staff mobility project, Bologna follow-up group – BFUG)\nKvalitetno obrazovanje za sve (Quality education for all)\nIntegracija ključnih kompetencija u obrazovni sistem Crne Gore (Integration of key competences into the education system of Montenegro)\nPodrška evropskim agencijama u ispunjavanju Evropskih standarda i smjernica (Support to European QA agencies in meeting the ESG – SEQA ESG)\nBolje akademske kvalifikacije kroz obezbjeđenje kvaliteta (Better academic qualifications through quality assurance – BAQUAL)\nMikro-kvalifikacije povezane sa ključnim bolonjskim obavezama (Micro credentials related to the key obligations of Bologna – MICROBOL)\nJačanje kapaciteta za implementaciju dualnog obrazovanja u visokom obrazovanju u Crnoj Gori (Building capacities for the implementation of dual education in higher education in Montenegro – DUALMON)\nJačanje autonomije i povećanje odgovornosti i transparentnosti univerziteta Zapadnog Balkana (Strengthening university autonomy and increasing accountability and transparency of Western Balkans Universities – STAND)\nKako je riječ o projektima koji imaju imaju već prethodno definisanu strukturu, dinamiku, precizirane nadležnosti i sl. , Agencija je i u prethodnih pola godine svoje aktivnosti relizovala u skladu sa preuzetim obavezama. Aktivnosti su obuhvatile postupke akreditacije programa definisanih projektnim aktivnostima, aktivno učešće u izradi predloga novih standarda i kvalifikacija, novih modela obrazovanja u oblasti visokog obrazovanja kao što je dualno obrazovanje i sl.\nPored realizacije projektnih zadataka, u prethodnih pola godine zaposleni u Agenciji su prisustvovali obukama i edukacijama koje su organizovale Agencije iz regiona, projektni partneri, međunarodne Agencije koje se bave pitanjima obezbjeđenja kvaliteta i sl.\nU prethodnih pola godine, pored nastavka saradnje sa drugim Agencijama iz regiona kroz razmjenu iskustva i korišćenje stručne ekspertize, dogovorena je saradnja sa Italijanskom Agencijom koja se bavi obezbjeđenjem kvaliteta u oblasti visokog obrazovanja. Sporazum o saradnji sa Italijanskom Agencijom će biti potpisan do kraja juna 2022. godine.\nAgencija se takođe odazvala pozivu partnerskih institucija iz regiona i prihvatila poziv za učešće u dva projekta koji imaju za cilj razvoj mikrokredencijala u visokom obrazovanju a koji postaju veoma značajna tema u Evropskm prostoru visokog obrazovanja. Riječ je o projektima Razvoj mikrokredencijala u visokom obrazovanju Zapadnog Balkana: Albanije, BiH i Crne Gore (MICROREG) i Mikrokredencijali za profesionalni razvoj nastavnika (MOOC).\nU skladu sa svojim nadležnostima, Agencija za kontrolu i obezbjeđenje kvaliteta visokog obrazovanja je aktivno učestvovala u radnoj grupi za izradu nacrta Zakona o visokom obrazovanju. Prepoznajući potrebu za kontinuiranim promjenama i unapređenjima u oblasti visokog obrazovanja, razvoju i usklađivanju standarda u skladu sa trendovima u oblasti visokog obrazovanja, Agencija je Ministarstvu nadležnom za oblast prosvjete dostavila svoje predloge koje je Ministarstvo prihvatilo a koji su se odnosili prije svega na adekvatno pozicioniranje Agencije u procesu kontrole i obezbjeđenja visokog obrazovanja.\nVeća “vidljivost” Agencije\nKroz redovno objavljivanje informacija i realizovanih aktivnosti Agencija želi da podigne svijest o značaju kvaliteta visokog obrazovanja ali i inicijativama koje sprovodi u tom procesu. Zato je unapređenje web sajta Agencije, kroz pristup da se korisnicima omogući veća informisanost i lakše i jednostavnije prikupljanje informacija jedna od aktivnosti na kojima je rađeno u prethodnih šest mjeseci. U tom smislu, urađena je ćirilična verzija web sajta kao i reorganizacija dijela sajta kako bi se obezbijedila veća vidljivost Registara akreditovanih studijskih programa, akreditovanih programa cjeloživotnog učenja, reakreditovanih institucija visokog obrazovanja i reakreditovanih studijskih programa.\nPored prethodnog, unaprijeđen je dio koji se odnosi i na informisanost u vezi procedura prijave i izbora ekspertskih komisija. Forme za prijavu eksperata su dopunjene formom za prijavu eksperata predstavnika privrede. Pored forme, potecijalni eksperti na web sajtu mogu naći i informacije o kriterijumima na osnovu koji se vrši izbor prijavljenih eksperata ali i informacije o kriterijumima na osnovu kojih se formiraju komisije, u zavisnosti od vrste postupka. U cilju povećanja transapretnosti, od decembra 2021. godine, Agencija je počela da objavljuje liste eksprata, koje se zaključuju nakon formalne provjere podnijetih prijava.\nZnačaj kontinuiteta u obezbjeđenju i unapređenju kvaliteta visokog obrazovanja\nObezbjeđenje kvaliteta u oblasti visokog obrazovanja predstavlja kontinuirani proces koji ne prestaje završetkom postupka akreditacije odnosno reakreditacije. Riječ je o cikličnom procesu u kojem i institucije visokog obrazovanja i Agencija podjednako moraju da imaju aktivnu ulogu. Iako je u prethodnom periodu izostala ova komponenta kada je riječ o obezbjeđenju i potvrdi kvaliteta, Agencija je pripremila plan provjere realizacije preporuka svih akreditovanih studijskih programa. Imajući u vidu da je većina institucija visokog obrazovanja bila u obavezi da uskladi modele studiranja, Agencija će sprovesti provjeru realizacije svih preporuka koje su ekspertske komisije navele u toku postupaka a koje su sastavni dio izvještaja. Kako ovakva vrsta provjere do sada nije rađena, planom su obuhvaćeni svi studijski programi koji su akreditovani u periodu od 2019 do kraja 2021. godine.\nAgencija za kontrolu i obezbjeđenje kvaliteta visokog obrazovanja je do kraja 2021. godine sprovela reakreditaciju 10 ustanova visokog obrazovanja. Pravilima o reakreditaciji ustanova visokog obrazovanja, ustanove su bile u obavezi da dostave akcione planove za realizaciju preporuka navedenih u izvještajima o reakreditaciji u roku od 90 dana od dobijanja. Ova vrsta naknadne provjere nije do sada urađena, pa je Agencija, pored provjere realizacije preporuka akreditovanih studijskih programa, pripremila plan naknadne provjere realizacije preporuka reakreditovanih institucija visokog obrazovanja koji će realizovati u narednom periodu.\nIako je u posljednjih 6 mjeseci Agecija uspjela da ojača bazu eksperata koje angažuje u postupcima evaluacije, shvatajući značaj koji bi imalo uključivanje eksperata iz inostranstva u postupcima evaluacija, planirano je da se u sljedećem kvartalu promocija dodatno usmjeri u ovom pravcu. Ova inicijativa je naročito važna ako se ima u vidu sve veća internacionalizacija ustanova visokog obrazovanja koja kao posljedicu treba da ima i veću dolaznu mobilnost stranih studenata na institucije visokog obrazovanja u Crnoj Gori. To sa druge strane zahtijeva prilagođavanje i kreiranje novih studijskih programa na engleskom jeziku. Osim toga, mnoge institucije visokog obrazovanja, kroz različite projekte u kojima učestvuju, već rade na razvoju studijskih programa kroz partnerstvo sa institucijama visokog obrazovanja iz inostranstva, što će zahtijevati i angažovanje međunarodnih eksperata u postupcima evaluacija.\nv.d. direktora Agencije


(FOTO) VAUČER OD 300.000 DINARA: Mali nagradio prvorođene bebe\nRadost u porodilištima za Novu godinu\n01.01.2016. 14:04h 07:30h\nBEOGRAD - Gradonačlenik Beograda Siniša Mali uručio je danas po 300.000 dinara prvorođenim bebama u Beogradu - devojčici Eleni i dečaku Vuku, koji su rođeni na Klinici za ginekologiju i akušerstvo u Višegradskoj gde se tokom noći rodilo još 16 beba.\n1 / 4 Foto: TANJUG - Zoran Žestić\nROĐENA JE DIVA: Ovo je prva beba u Novoj godini!\nOn je Eleninoj majci Nataši Radojević i majci dečaka Vuka Milini Petrov uručio vaučere od po 300.000 dinara i bebi pakete. Elena je prvo dete u porodici, rođena je sekund posle ponoći, dugačka je 50 centimetara i teška 2,95 kilograma, dok je dečak Vuk rođen minut posle ponoći, dugačak je 53 centimetra i težak 3,7 kilograma i drugo je dete u porodici.\n"Nastavljamo i sa dodelom bebi paketa svakom roditelju, koji sadrži 23 proizvoda neophodnih za prvih nekoliko dana nakon porođaja", dodao je Mali. On je obećao dalju podršku i servisu "Halo beba" i bejbi servisu koji podrazumeva bejbi sitere koje roditelji mogu da koriste, na šta je, kako je primetio, naviklo hiljade Beograđana te se od tih servisa neće odustati.\n"Imali smo tri porođaja u prvih pet minuta. Ponosni smo na to", istakao je Stefanović, zahvalivši svima koji su vredno radili. On je rekao i da će GAK u Višegradskoj kao odgovorna klinika podržati sve ono što rade i Ministarstvo zdravlja i grad Beograd na poboljšanju uslova.\nSinisa Maliporodiljeprva bebapoklonnagradaVišegratska\nDOBRO SE ZAGLEDAJTE U CRVENI KRUG: Ova optička iluzija otkriće vam se BOJA koju nikada niste videli (VIDEO) 1


Poštovanje ljudskih prava sastavni deo uređene države – NovostiDana.rs\nPoštovanje ljudskih prava sastavni deo uređene države\nBEOGRAD – Poštovanje ljudskih prava je sastavni deo moderne i uređene države i društva, izjavila je danas ministarka zadužena za evropske integracije Jadranka Joksimović povodom Međunarodnog dana ljudskih prava.\nOna je u saopštenju navela da poštovanje ljudskih prava i njihovo unapređenje spada među prioritete u radu Vlade Srbije.\n„To nije samo pitanje evropskih integracija, već naša obaveza po osnovu Ustava i zakona. Srbija radi na njihovom unapređenju zbog sebe i onoga što kao društvo podržava a to su načela vladavine prava, poštovanje ljudskih i manjinskih prava i sloboda“, navela je Joksimović.Ističući da su ljudska prava zagarantovana i neotuđiva, Joksimović je navela da je u prethodnom periodu vlada učinila značajne korake unapred po tom pitanju.\n„Pokazali smo snažnu političku volju, ali i rešenost da radimo na unapređenju i podsticanju poštovanja prava čoveka i osnovnih sloboda svakog pojedinca. Kao društvo učimo da različitost po bilo kom osnovu ne sme da bude povod za diskriminaciju“, navela je ona.\nJoksimović je dodala da smo svedoci da se u svetu manjinske grupe suočavaju sa različitim oblicima nasilja i diskriminacija.\n„Srbija kao moderna država radi na unapređenju zakonodavnog okvira u ovim oblastima i njegovoj implementaciji čime je pokazala rešenost da konstantno radi na pružanju zaštite i unapređenju ljudskih prava u društvu“, zaključila je Joksimović.


Zbog bojevog gađanja iduća dva dana obustava saobraćaja preko Manjače – Fokus.ba\nZbog bojevog gađanja iduća dva dana obustava saobraćaja preko Manjače\nNa putnom pravcu Kola-Stričići preko Manjače sutra i u utorak, 4. septembra, zbog bojevog gađanja biće obustavljen saobraćaj, saopšteno je iz Auto-moto saveza Republike Srpske.\nObustava saobraćaja sutra je planirana u periodu od 8.00 do 15.00 i od 17.00 sati do ponoći, a 4. septembra od 8.00 do 16.00 sati.\nPreusmjeravanje saobraćaja u tom periodu vršiće policijski službenici.\nU zapadnom dijelu BiH saobraćaj se jutros odvija po mokrim i klizavim kolovozima, a na dionicama koje prolaze kroz usjeke i pored kamenih kosina povećana je opasnost od odrona.\nKraći zastoji mogući su na dionicama na kojima se izvode radovi, gdje saobraćaj reguliše privremena saobraćajna signalizacija, čije poštovanje je obavezno.\nRadovi su aktuelni na magistralnim putnim pravcima od Rebrovca prema Čelincu, Čelinac-Kotor Varoš, Karanovac-Mitrovići-Kneževo, te na regionalnim putevima Bratunac-Skelani, Bratunac-Drinjača, Karanovac-Mitrovići i Mitrovići-Prisika.\nSaobraćaj se usporeno odvija na području Trebinja zbog izgradnje vodovoda za naselje Dražesne Gore, zatim u Istočnom Sarajevu gdje je u toku izgradnja kružne raskrsnice na regionalnom putu Kula-Vraca.\nU nekoliko ulica u Banjaluci danas će od 9.00 do 11.30 sati doći do privremene obustave saobraćaja zbog održavanja sportske manifestacije.\nZbog rekonstrukcije mosta preko rijeke Vrbas na magistralnom putu Novi Travnik-Bugojno saobraćaj teretnih vozila preusmjeren je na putni pravac Bugojno-Donji Vakuf-Travnik, dok putnička vozila saobraćaju obilaznicom u neposrednoj blizini.\nRadovi su aktuelni i na dionici auto-puta Sarajevo zapad-Lepenica i Kakanj-Visoko, kao i na magistralnom putu Semizovac-Olovo-Kladanj.\nNa graničnim prelazima jutros nema dužih zadržavanja. Zbog radova u Hrvatskoj, do daljeg obustavljen saobraćaj preko graničnog prelaza Novi Grad-Dvor.\n#bojevo gađanje#obustava saobraćaja\nNa dva mjesta na magistralnom putu M17 obustavljen saobraćaj\nNaizmjenično saobraćanje na magistralnom putu Donji Vakuf – Travnik\nOd ponedjeljaka obustave saobraćaja u dijelu Ulice maršala Tita


Sve što treba da znate o nadogradnji trepavica - Smedia\nU poslednje vreme je veoma popularno nadograđivanje trepavica, koje podrazumeva lepljenje trepavicu po trepavicu, a te veštačke su najčešće napravljene od svile ili od sintetičkih materijala. Te nadograđene trepavice izgledaju zaista lepo i prirodno (osim ako sami ne izaberete preduge), a damama je lakše jer ne moraju svakodnevno da nanose maskaru da bi istakle oči.\nAko želite duge, guste i lepe trepavice i razmišljate o nadogradnji, evo šta bi trebalo da znate pre toga.\nNajpre, trebaće vam i vremena i novca, kako kaže šminkerka i kozmetičarka Arijana Montazem, specijalizovana za nadogranju trepavica. Jer nadogradnja "celog seta trepavica", kako to kozmetičari zovu, traje između dva i četiri sata, a za korekcije je potrebno izdvojiti između sat i dva sata vremena. Cene se razlikuju, a kozmetičarka upozorava da ne nasedate na previše jeftine ponude...


Erdoğan: Turska se vidi kao dio Evrope, ali nećemo pristati na napade Predsjednik Republike Turske Recep Tayyip Erdoğan izjavio je u nedjelju da njegova zemlja, službeni kandidat za članstvo u Evropskoj uniji, sebe vidi kao nerazdvojni dio Evrope, ali da neće popustiti pod napadima i dvostrukim standardima.\n22. 11. 2020. u 14:42 Fena\nPredsjednik Republike Turske Recep Tayyip Erdoğan izjavio je u nedjelju da njegova zemlja, službeni kandidat za članstvo u Evropskoj uniji, sebe vidi kao nerazdvojni dio Evrope, ali da neće popustiti pod napadima i dvostrukim standardima.\n- Sebe vidimo kao nerazdvojni dio Evrope. Međutim, to ne znači da ćemo se pokoriti otvorenim napadima na našu zemlju i naciju, prikrivenim nepravdama i dvostrukim standardima - naglasio je Erdoğan u obraćanju članovima AKP stranke čiji je predsjednik.\n- Ne vjerujemo da imamo bilo kakvih problema sa zemljama ili institucijama, a koje nije moguće riješiti političkim dijalogom i pregovorima - smatra Erdoğan.\nErdoğan je naglasio da bi EU trebala održati svoja obećanja u vezi s pitanjem migranata i međusobnim odnosima s EU, misleći na dogovor iz 2016. godine kojim je Ankara ograničila ulazak migranata u Evropu u zamjenu za finansijsku pomoć i bezvizna putovanja u schengenskoj regiji.


Predsednik Meta čestitao predsedniku Thaçiju: Da naša bratska saradnja postane primer koji će rukovoditi model odnosa u regionu - Novosti i Događanja - Predsednik Republike Kosova - Hashim Thaçi\nPredsednik Meta čestitao predsedniku Thaçiju: Da naša bratska saradnja postane primer koji će rukovoditi model odnosa u regionu\nPredsednik Republike Albanije Ilir Meta je putem pisma koje je poslao predsedniku Thaçiju čestitao Kosovu 11. godišnjicu nezavisnosti.\n„Čestitam vama lično, državnim institucijama kao i svim građanima Kosova, srećan Dan nezavisnosti! Zahvaljujem svim vizionarima i herojima koji su se borili, koji su se žrtvovali i radili za nezavisno Kosovo!“, kaže se u pismu predsednika Mete.\nPredsednik Meta je izrazio svoje uverenje da će ovaj dan odisati većim naporima, većim jedinstvom i posvećenošću konsolidaciji državnih institucija, za blagoslovljeno i evropsko Kosovo, koje jača bezbednost i stabilnost u našem regionu.\nOvo je celo pismo predsednika Albanije Ilira Mete, koje je poslato predsedniku Thaciju:\nPoštovani gospodine predsedniče Hashime Thaci,\nProslavljanje 11. godišnjice Dana nezavisnosti Kosova, daje mi mogućnost i posebno zadovoljstvo da u svoje ime i svih građana Albanaca, iskažem najsrdačnije i bratske čestitke.\nČestitam Vama lično, državnim institucijama i svim građanima Kosova, sretan Dan nezavisnosti! Zahvaljujem svim vizionarima i herojima koji su se borili, koji su se žrtvovali i radili za nezavisno Kosovo!\nUveren sam da će ovaj dan odisati većim naporima, većim jedinstvom i posvećenošću konsolidaciji državnih institucija, za blagoslovljeno i evropsko Kosovo, koje jača bezbednost i stabilnost u našem regionu\nVeoma dobro iskustvo koje imamo i zajednička volja da još više ojačamo dvostranu saradnju, u prenošenju najboljih nacionalnih i evropskih vrednosti, angažuju nas da radimo još više na svim poljima. Da naša bratska saradnja postane primer koji rukovodi model odnosa u regionu.\nKao predsednik Republike Albanije, nastaviću da budem odlučni podržavalac ovih postupaka koji sve više i više zbližavaju naše dve države i približavaju čitav region evropskoj i evroatlantskoj porodici.\nŽeleći vam još jednom puno napretka, uspeha i potpunu evropsku i evroatlantsku integraciju, molim vas, poštovani predsedniče da primite moje najdublje poštovanje.


Spas od problema građani BiH traže u lijekovima - NTV Arena\nStrahovi i nemogućnost suočavanja sa problemima glavni su razlozi što sve više građana spas traži u lijekovima, što potvrđuju i podaci da je u BiH potrošnja antidepresiva, medikamenata za smirenje i sedativa godinama u porastu.\nU Fondu zdravstvenog osiguranja RS za “Glas Srpske” kažu da se lijekovi koji djeluju na nervni sistem, a među koje spadaju i antidepresivi i lijekovi za smirenje nalaze na trećem mjestu u ukupnoj potrošnji medikamenata koji se izdaju na recept.\nTako je trošak Fonda zdravstva za deset mjeseci ove godine za antidepresive i lijekove za smirenje iznosio više od 2,32 miliona maraka, što je više za oko 23.000 maraka u odnosu na isti period lani.\nDodali su da je do novembra ove godine propisano 127.436 recepata za lijekove za smirenje, dok je u istom periodu prošle godine taj broj iznosio 124.714.\n– Ove godine propisano je 120.818 recepata za antidepresive, a u istom periodu prošle godine 123.950 – naveli su u Fondu i dodali da se za smirenje najčešće propisuje “alpazolam”, dok se među antidepresivima najčešće propisuje “sertralin”.\nU Agenciji za lijekove i medicinska sredstva BiH kazali su da je lani u BiH na antidepresive, lijekove za smirenje i sedative potrošeno skoro 22 miliona KM, što je za oko 400.000 maraka više nego u 2019. godini.\n– Prošle godine finansijski promet antidepresiva iznosio je oko 9,3 miliona KM, anksiolitika 10,8 miliona, dok je na hipnotike i sedative utrošeno više od 1,8 miliona maraka – rekli su u Agenciji.\nPrema njihovim podacima, lani je među antidepresivima zabilježena najveća potrošnja “escitaloprama”, “sertralina” i “paroksetina”, među anksioliticima najveći promet imao je “bromazepam”, a od hipnotika i sedativa najviše je prometovano “zolpidema”.\nDa je potrošnja ovih lijekova u porastu posljednjih godina potvrđuje i podatak ove Agencije prema kojem je u 2018. godini na ove lijekove izdvojeno oko 20 miliona maraka što je za dva miliona manje nego 2020.\nPsiholog Aleksandar Milić smatra da su nemogućnost samostalnog suočavanja sa problemima i strahovi od neizvjesne budućnosti koje je pandemija virusa korona pojačala glavni razlozi zašto građani sve više posežu za lijekovima za smirenje i antidepresivima.\n– Umjesto da teže tome da uz stručnu pomoć prevaziđu strahove i prepreke, stanovnici posežu za medikamentima ne znajući da oni imaju kratkotrajne efekte, te da je izvjesno da će tako upasti u “začarani krug” i ostati bez rješenja problema – kazao je Milić za “Glas Srpske”.\nOn ističe da građani ne smiju koristiti ove lijekove bez stručne psihološke dijagnostike.\n– Ukoliko koriste ove lijekove bez stručnog nadzora mogu uzrokovati još veće psihološke, ali i zdravstvene probleme – naglasio je Milić.\nPrema njegovim riječima, kod pacijenata sa težim psihološkim poremećajima kombinuje se psihoterapija i farmakoterapija, ali da više od 90 odsto ljudi sa psihološkim problemima može da funkcioniše samo uz psihoterapiju, bez upotrebe lijekova.\nStariji sugrađani su oni koji najčešće pokušavaju da, lijekove koji utiču na nervni sistem, u apoteci kupe bez recepta.\n– Uglavnom je riječ o onima koji ove medikamente koriste u redovnoj terapiji. Najčešće se pravdaju da nisu stigli da odu u ambulantu ili strahuju da će se zaraziti virusom korona zbog čega izbjegavaju odlaske u dom zdravlja. Mi im u tom slučaju ne možemo izdati lijek – kazali su u jednoj banjalučkoj apoteci.\nTags: bih, lijekovi, rs, zemlja\nMuškarac uhapšen zbog pokazivanja polnog organa na javnom mjestu


VojvodinaCafe - Čelnici Kikinde nezakonito potrošili 300 miliona din\nVest objavljena: 18.02.2018 12:25\nPored drugih, takođe višemilionskih neopravdanih troškova, u izveštaju DRI se navodi kako je gradonačelnik, i pored zakonske zabrane, jednom izabranom licu povećao platu za 170 hiljada dinara, da je gradsko veće preplatilo svoje zaposlene za 1,7 miliona, dok je gradska uprava radnike nezakonito častila sa ukupno 13 miliona dinara.\nNajveći sporni iznos je onaj od 1,6 miliona evra, koliko je grad firmi "Beoauto" platio za plac koji je danas izdat kompaniji "Zoppas". Iznos je utvrđen na osnovu procene privatne firme i bez konsultovanja poreske uprave. "Beoauto" je inače u vlasništvu rođenog brata člana glavnog odbora SNS i bivšeg državnog sekretara u MUP-u Vladimira Božovića.\nU gradskoj upravi za N1 kažu da se radi o nasleđenim problemima.\n"Većina primedbi iz revizorskog izveštaja je ili nasleđena ili ima neku dugogodišnju praksu. Grad Kikinda i Gradska uprava rade na otklanjanju svih primedbi i uspostavljanju bolje kontrole u trošenju javnih sredstava. Hvala najlepše", rekla je za N1 sekretarka za finansije Gradske uprave u Kikindi Snežana Kovačević.\nU opoziciji kažu da je Srpska napredna stranka na vlasti u Kikindi od 2013. godine, i da zato argument o nasleđenim problemima ne stoji.\n"Proneverite 13 odsto budžeta grada i sad, neko je od pre 4-5 godina kriv za to. Mislim da to nije istina. Mislim da to nije samo nestručno, već i osiono i bahato ponašanje, raspolaganjem para svih nas, građana Kikinde", navodi za N1 predsednik GO DS Viktor Felbab.\nDemokrate dodaju da najveći deo građana ni ne zna za izveštaj državnog revizora, jer skoro nijedan lokalni medij o njemu nije izveštavao.


Izložba ženskih kreativnih zavarivačkih radova | Autonomija\nIzložba ženskih kreativnih zavarivačkih radova\n"Naučile su da je ovo zanimanje zabavno i kreativno, a što je najvažnije da može postati i interesantan vid prihoda"\nU holu zgrade Vlade Vojvodine postavljeni su unikatni radovi žena u kreativnom zavarivanju, koje su nastali u okviru kursa „Žene i kreativno zavarivanje“.\nOrganizatori izložbe su Pokrajinski sekretarijat za privredu, zapošljavanje i ravnopravnost polova, Akademija ženskog preduzetništva i firma Profikut (Proficut) iz Bačkog Petrovca, koja je održala teorijsku i praktičnu nastavu, tokom koje su nastali izloženi eksponati. Tokom pet vikenda obuke, polaznice kursa su imale priliku da savladaju tri metode zavarivanja i kreirale su 30 unikatnih artikala.\n„Naučile su da je ovo zanimanje zabavno i kreativno, a što je najvažnije da može postati i interesantan vid prihoda“, rekao je Pokrajinski sekretyar za privredu Miroslav Vasin. On je ocenio da izloženi eksponati pokazuju da za žene u Vojvodini ne postoji granica u kreativnosti, jer su od metala načinile prava umetnička dela.\nProjekat „Žene i kreativno zavarivanje“, nakon Novog Sada, biće predstavljen i u drugim mestima u Vojvodini.


Sudija Majić: Srpsko društvo je fantastično društvo ćutologa | Novosadski informativni portal 021\n"Ta će se cena ogledati u pritiscima, u nameštenim tabloidnim tekstovima, u pritiscima i pretnjama ljudi na visokim položajima", rekao je Majić.\nPravosuđe je ustrojeno kao poslušno, tiho i zaplašeno, kao oblast u kojoj pojedincima neće padati na pamet da progovore i prođu kroz "toplog zeca", ukazao je Majić. Zbog toga, kako kaže, običan čovek čiji se interes preseče s interesom nekoga iole moćnijeg od njega, u tom i takvom pravosuđu nema nikakvu šansu.\n"Pravosuđe, tu nije nikakav izuzetak, jer je slična situacija među profesorima, u medijima, u akademiji nauka. Mi sada imamo jedno fantastično društvo ćutologa", predočio je Majić.\nTužilac Ilić smatra da građani ne vrednuju nezavisnost institucija, što je i jedan od osnovnih razloga zbog kojih u Srbiji ne postoji nezavisno tužilaštvo. Ovde, kako napominje, ne postoji tradicija nezavisnih pravosudnih institucija, niti običan građanin smatra da je to neka posebna vrednost za društvo i državu.\n"Mi još uvek nemamo situaciju poput Rumunije, da u slučaju ataka na nekog tužioca možete da očekujete da veliki broj ljudi izađe da štiti tog profesionalca", izjavio je Ilić.\nOn je rekao da većina ljudi u Srbiji verovatno smatra da je potpuno opravdano da političar "okrene tužioca" i od njega zahteva "odgovarajuće postupanje".\nEvropski sud za ljudska prava kaže da kritika rada pravosudnih organa ne sme da bude takva da urušava autoritet pravosuđa, a to je u ovom sluđaju problem, naglasio je Ilić.\nOba sagovornika agencije Fonet poručuju da, prema međunarodnim konvencijama, sudije i tužioci, ne samo da imaju pravo, već i obavezu da govore o nepravilnostima i problemima u pravosuđu. Prema preporuci Komiteta ministara Saveta Evrope, na koju se Ilić poziva, tužioci imaju pravo da slobodno izražavaju mišljenje u pogledu zakona, funkcionisanja sistema i zaštite ljudskih prava.\nS druge strane, Majić navodi da sudije ne smeju da govore o svojim predmetima i presudama, da ne smeju da bave politikom, niti da se politički izjašnjavaju. Ali, kako je napomenuo, to ne podrazumeva da moraju da ćute o svemu, što je kod nas slučaj.\n"Ako vi kažete da je reforma pravosuđa koja se priprema nešto što je loše ili da zakonodavno rešenje koje je u pripremi neće biti dobro, to se momentalno ceni kao prelaz na teren politike", predočio je Majić.\nMajić još napominje da pravosuđe nije u fokusu Evropske unije, uprkos stalnim uveravanjima da je tako.\n"Ono jeste u fokusu kada je reč o društvima EU, ali se plašim da se ovde, iako se to ne kaže javno, sve više stiče utisak da Evropa prihvata da mi u ovom trenutku izgleda i ne možemo bolje od ovoga gde smo sada", zaključio je Majić.


EKONOMIJA 23.05.2022, 09:13\nBosna i Hercegovina je u periodu januar-april 2022. godine izvezla robe u vrijednosti od 5,9 milijardi konvertibilnih maraka (KM), što je za 41,1 posto više nego u prva četiri mjeseca 2021, objavila je državna Agencija za statistiku.\nIstovremeno, uvoz je iznosio 8,67 milijardi KM, što je za 42,1 posto više nego u istom periodu prethodne godine.\nPokrivenost uvoza izvozom je iznosila 68,1 posto, dok je vanjskotrgovinski robni deficit iznosio 2,76 milijarde KM.\nIzvoz u zemlje CEFTA-e je iznosio 1,99 milijardu KM, što je za 65,5 posto više nego u istom periodu 2021, dok je uvoz iznosio 1,74 milijardi KM, što je za 41,1 posto više nego u istom razdoblju prethodne godine.\nIzvoz u zemlje Evropske unije je iznosio 4,35 milijardi KM, što je za 40,3 posto više nego u istom periodu 2021, dok je uvoz iznosio 4,88 milijarde KM, što je za 31,6 posto više nego u istom periodu prethodne godine, piše AA.\nErdogan razgovarao s Johnsonom na marginama NATO samita u Madridu\nAbazović se sastao sa Brnabić: Srbiji ne postoji bliža država od Crne Gore\nVelika Britanija šalje vojne stručnjake u BiH kako bi ojačali misiju NATO-a\nBalkan je odskočna daska za kineske investicije\nTurkish Airlines i Air Serbia potpisali sporazum o jačanju komercijalne saradnje\nAerodrom u Antaliji postavio rekord u broju dnevnih letova\nInflacija u BiH dostigla najviši nivo u historiji\nLidl stiže u Crnu Goru\n#AUTOPUTEVI #KFOR #ENERGETSKA KRIZA #dezinfekcija #MIROSLAV LAJČAJK #Planina Suphan #GORAN ĐUROVIĆ #CHRISTIAN SCHWARZ SCHILLING #DUZCE #DAN DRŽAVNOST #ALEKSA BEČIĆ #ZAPOSLENOST #TOTTENHAM #SRBIJA #KOŠARKAŠKI SAVEZ #HUNGARIAN KIXKBOXING #TURSKE #Türkiye #SERIJE #ZEMALJSKI MUZEJ


Državljani Rusije vraćeni sa ukrajinske granice - Sputnjik Srbija\nDržavljani Rusije vraćeni sa ukrajinske granice\n13:23 27.11.2018 Preuzmite kraći link\nOd ponedeljka ujutru je više od 40 ruskih državljana vraćeno u Belorusiju letovima iz Kijeva, jer im je ukrajinska granična služba zabranila ulazak u Ukrajinu, potvrdio je za Sputnjik portparol Državnog graničnog odbora Belorusije Anton Bičkovski.\nRanije je list „Izvestija“ saopštio da je 26. novembra odbijen zahtev više od 30 ruskih državljana za ulazak u Ukrajinu, koji su doputovali letom 829 avio-kompanije „Belavija“ iz Minska u Kijev u ponedeljak, 26. novembra. Oni su sledećim letom vraćeni nazad u Minsk.\nBičkovski je saopštio da je reč o četiri leta. On je istakao da je beloruska strana zabeležila povratak Rusa na teritoriju Belorusije, odakle su oni pokušali da otputuju u Ukrajinu. Međutim, nije precizirao su kako tačno Rusi pokušali da dođu u Ukrajinu, ali nije isključio mogućnost da su mogli da slete na aerodrom u Kijevu letovima iz Minska.\nPortparol Državnog graničnog odbora Belorusije istakao je da beloruski graničari nisu dobili informacije od Državne granične službe Ukrajine o promeni uslova prelaska granice Ukrajine od strane stranih državljana, uključujući i one sa teritorije Belorusije. Bičkovski je naglasio da pogranični organi bilo koje zemlje imaju pravo da zabrane ulazak stranim državljanima na svoju teritoriju.\n„Prema raspoloživim informacijama, na graničnim železničkim i putnim prelazima između Belorusije i Ukrajine situacija je nepromenjena“, zaključio je Bičkovski.


AEG HR 5626 Orange aparat za brijanje cena, cene Srbija, prodaja Beograd Novi Sad Niš\nAEG HR 5626 Orange aparat za brijanje cene\nAEG HR5626 Napajanje Na struju i baterije, Vodootpornost Da... specifikacija\nTrenutno nemamo slike za AEG HR 5626 Orange\n2.890 din - 3.438 din\n1.999 din - 2.499 din\nSapir SP-1814-F aparat za brijanje\nEPonuda nije internet prodavnica već Vam omogućava da brzo i lako nađete AEG HR 5626 Orange aparat za brijanje po najjeftinijoj ceni. Naš cilj je da kupci budu što bolje informisani o ponudi AEG aparat za brijanje HR 5626 Orange na tržištu Srbije. Vrlo lako nalazite željeni proizvod za kategoriju Aparati za brijanje cene, ne morate da lutate od sajta do sajta za AEG Aparati za brijanje, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za AEG HR 5626 Orange aparat za brijanje sa PRODAVCEM. EPonuda ne može da garantuje potpunu tačnost specifikacije i slika za AEG HR 5626 Orange aparat za brijanje. Pre kupovine, podatke za AEG aparat za brijanje HR 5626 Orange proverite na sajtu PROIZVOĐAČA.


Fudbalerke žele pobjedu i u Bakuu - CG Sport\nFudbalerke žele pobjedu i u Bakuu\n“Do pobjede na Malti stigli smo na pravi ,,takmičarski“ način, da tako kažem. Nijesmo odigrali na nekom nivou iz prethodnih mečeva, ali smo ipak zasluženo pobijedili”, kazao je selektor Mirko Marić.\n“Već dva dana smo u Bakuu, spremamo se za utakmicu sa Azerbejdžanom i nadam se da smo se dobro odmorili za taj meč. Siguran sam da smo u ovom momentu kvalitetniji od Azerbejdžana, ali svakako da utakmicu moramo shvatiti najozbiljnije. Moramo zaboraviti i onih 2:0 u Podgorici, jer će ovo biti potpuno drugačiji meč. Vjerujem u djevojke i nadam se da možemo do pobjede”, dodao je Marić.\n“Blagi smo favoriti protiv Azerbejdžana, ali ne smijemo se opustiti, već moramo biti na najvišem nivou tokom cijele utakmice. Znamo ih dobro, već smo ih jednom pobijedili, tako da ćemo i u ovoj utakmici ići na pobjedu”, poručila je Kuč.\nShare the post "Fudbalerke žele pobjedu i u Bakuu"\nPrevious Article Zoran Glomazić preuzeo Milenijum: Mladi tim je izazov, cilj je opstanak u ligi\nNext Article Košarkaši bez problema protiv Portugala


Preduzetnička obuka za uspešno osvajanje tržišnog kolača pod nazivom „ja- preduzetnik“ - Užicka Republika Press\nPreduzetnička obuka za uspešno osvajanje tržišnog kolača pod nazivom „ja- preduzetnik“\nInovacioni biznis centar Zlatibor organizuje 10. maja 2022. godine obuku za sve preduzimljive i kreativne pojedince sa idejom, i iznad svega, željom da se potvrde u sopstvenom biznisu. Učesnici će na ovoj obuci imati priliku da, pored teorijskog, prođu i praktični deo obuke i to metodom simulacije poslovnog okruženja.\nU prvom delu obuke obradili bi se elementi i ključne karakteristike poslovih modela, odnosno predmet izlaganja odnosiće se na način na koji organizacija racionalno stvara i isporučuje vrednost. U drugom delu, učesnici će imati mogućnost da se, modelom simulacija, postave u praktično okruženje koji iziskuje spremnost da svoj preduzetnički model predstave kao agilan subjekt na tržištu.\nObuka se organizuje uz podršku kabineta Ministra za inovacije i tehnološki razvoj u saradnji sa Inovacionim biznis centrom Zlatibor.\nPored materijala za obuku,polaznici će dobiti i video materijal iz različitih oblasti vezano za ravoj preduzetništva, sve u cilju da se, pored neophodnih informacija i saznanja, stekne i samopouzdanje potrebno za samostalan nastup na tržištu.\nSvi zainteresovani mogu se prijaviti putem linka https://forms.gle/5kwusFPeYTcyRwEd6 ili lično u prostorijama IBC Zlatibor.\n“S vremena na vreme” dve večeri u GKC-u\n“Igre bez granica” u petak na bazenu


Janković: Vlast forsira priču o kolonama opozicije na beogradskim izborima\nBeta 5. septembra 2017. 19:55\nPredsednik Pokreta slobodnih gradjana (PSG) Saša Janković ocenio je da je priča o koalicijama i kolonama za predstojeće beogradske izbore preuranjena i da je forsira vlast kako bi opozicija izgledala kao neko ko se bavi sobom i kalkulacijama, a ne gradjanima.\n„U Beogradu očekujemo odličan rezultat, a u saradnji sa drugim opozicionim organizacijama – pobedu. Svesni smo da ćemo morati da je izborimo prvo na nefer i neslobodnim izborima, a onda odbranimo“, rekao je Janković za portal Novimagazin.rs i dodao da je za povratak države i društva na put ozdravljenja neophodno pobediti predsednika Srpske napredne stranke (SNS) Aleksandra Vučića, ali „ne manjim zlom već zdravom snagom“.\nOcenio je da bi saradnja i uspeh opozicije na beogradskim izborima mogli da se zasnivaju na 11 principa, a kao prvi princip izdvojio je zahtev da sve opozicione organizacije treba unapred da se javno obavežu da ni posle izbora neće saradjivati sa SNS – posredno ili neposredno.\nJanković je rekao da opozicione organizacije treba da se obavežu da će voditi kampanju protiv nepodnošljive vlasti, a ne za medjusobnu prevlast, kao i da svi zajedno moraju da se izbore za normalnije izborne uslove.\nMedju principe saradnje Janković je uvrstio i zahtev da oni za koje je izvesno da će preći cenzus treba da prihvate „pod svoju kapu“ srodne manje opozicione grupacije koje bi sa cenzusom mogle imati problem da se nijedan opozicioni glas ne bi izgubio, a da unapred treba prihvatiti da će posle izbora vodeću ulogu imati ona demokratska opoziciona opcija koja dobije najviše poverenja gradjana i kojoj će se omogućiti da formira vlast.\n„Moramo se obavezati da, po preuzimanju vlasti nećemo vršiti partijska postavljenja na stručna mesta i da nećemo dozvoliti ‘preletanje’ sadašnjih partijskih kadrova u naše redove“, naveo je on i dodao da će se na politička mesta postavljati najkvalitetniji kadrovi koji će odgovarati zakonu, a ne stranci ili pokretu jer će „opšti interes biti iznad stranačkog“.\nNaveo je da se treba obavezati da prioritet bude postizanje socijalne pravde, zaštita interesa gradjana koji će svi biti tretirani ravnopravno bez obzira na njihovu političku orijentaciju.\nJanković je kazao da se gradska vlast mora decentralizovati, a da gradonačelnik bira svoj tim. „Smatram da su ovo načela i put saradnje opozicije koji omogućava ne samo smenu loše već i funkcionisanje dobre vlasti posle pobede“, rekao je on.\nUpitan o odluci Predsedništva PSG o obustavi predizbornu saradnju sa Demokratskom strankom, Janković je rekao da ništa nema da kaže i da je o tome dovoljno rečeno za onoga ko je hteo da sluša i razume.\n„Odluka nije bila ishitrena, a pokazalo se da je doneta na osnovu tačne ocene – nakon nje DS nije odustao od slanja svog predloga izmena Ustava Aleksandru Vučiću, a predstavnik te stranke izrazio je nadu da će sazreti svest da vlast i opozicija oko nacionalnih interesa moraju da se dogovaraju, a ne politički nadmudruju. Naš stav je da dogovor kuću gradi, ali ne dogovor s palikućom“, rekao je Janković.\nVlast i njeni mediji koriste tvit Sergeja Trifunovića da skrenu pažnju sa bezakonja i laži\nJanković je ocenio da „državno-partijski vrh i njegovi medijski kerberi“ nisu stavljeni u pogon zbog tvita Sergeja Trifunovića već „da bi se bilo čime skrenula pažnja sa nagomilanih primera bezakonja, nasilja, laži, siromaštva i kriminala, a istovremeno ocrnio najveći politički protivnik“.\nGlumac Sergej Trifunović, reagujući što niko neće odgovarati za smrt dečaka Alekse Jankovića koji se ubio zbog vršnjačkog nasilja, pre više od mesec dana na Tviteru je napisao: „O kom, bre, ti BDP-u pričaš. O kom privrednom rastu i kojoj borbi protiv kriminala? Pišaću na vaše grobove“. Poslednja rečenica tvita je, kako je objasnio Trifunović, parafraza naslova romana „Pljuvaću po vašim grobovima“ francuskog pisca Borisa Vijana.\nKomentarišući navode Srpske napredne stranke i pojedinih medija da Trifunović i on „žele da ubiju“ predsednika Srbije Aleksandra Vučića, Janković je za portal nedeljnika „Novi magazin“ kazao da „možete lagati neke ljude neko vreme, ali ne možete lagati sve ljude sve vreme“.\n„U Srbiji ima mnogo dobrih ljudi koji se informišu na tradicionalan način i jednostavno ne mogu da veruju da predsednik države, televizije koje su dobile nacionalnu frekvenciju i novine koje se slobodno prodaju na kiosku – bestidno lažu. Na to računaju Vučićevi spin majstori bez trunke morala kada plasiraju monstruozne izmišljotine da bi zameli njegov trag“, kazao je lider PSG.\nUpitan da li će taj pokret prerasti u partiju, Janković je kazao da cilj PSG nije da po svaku cenu svugde otvori kancelariju ili da ima što više članova na broju, već da to budu ljudi koji zaista dele opredeljenja i odlučnost koji su okupili članstvo Pokreta slobodnih.\n„Forma pokreta zasad nam savršeno odgovara jer pruža prostor drugim organizacijama da saradjujemo bez slabljenja pojedinačnih identiteta i da se fokusiramo na vrednosne ciljeve. Ona omogućava članovima političkih stranaka slobodu da nam se pridruže u aktivnostima u kojima se pronalaze, a da pritom ne budu nekorektni prema matičnim organizacijama“, kazao je lider Pokreta slobodnih gradjana.